open-index/open-wikipedia-markdown huggingface dataset:
2023年FIFA世少盃

**2023年FIFA世少盃**係第19屆FIFA世少盃，2023年11月10號到12月2號喺印尼搞。

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### 小組第三名

### 淘汰賽

#### 十六強賽

----

----

----

----

----

----

----

#### 半準決賽

----

----

----

#### 準決賽

----

#### 季軍戰

#### 決賽

## 總排名

## 參考


## 出面網頁
*
鄭裕彤家族

**鄭裕彤家族**係香港嘅大家族之一，祖籍順德，活躍商界同政界，生意涉足多個範疇。

## 家族史
家族奠基人鄭裕彤嘅老豆鄭敬詒係廣州嘅綢緞商人，同做金舖生意嘅周至元係同鄉兼老友。鄭裕彤喺二戰嗰陣走佬去澳門，投靠周至元，兼且喺佢嘅周大福金行度打工。由於鄭裕彤聰明勤力，佢好快就升職，重娶咗周至元個女周翠英做老婆，之後喺1956年，周大福正式由鄭裕彤接手。

喺鄭裕彤接手之後，佢首創千足純金，當時呢樣係蝕本生意，但係鄭裕彤認為噉樣可以當做宣傳，畀人知道周大福嘅金係真材實料，後來證明鄭氏當時嘅決定係啱嘅，好多金行都轉而同周大福攞貨。第二樣重大嘅創新就係佢去買咗鑽石牌照，打破當時嘅壟斷。喺鄭裕彤未攞到De Beers鑽石牌照之前，全香港只有廖桂昌一個可以引入鑽石，鄭裕彤於是去南非買咗一啲有De Beers鑽石牌照嘅公司，打破壟斷。

之後鄭裕彤開始向其他生意範疇埋手，好似地產同賭業。地產方面，佢喺50-60年代已經同其他公司合作，例如協興建築，又或者同行嘅景福珠寶。到1974年，鄭裕彤同冼為堅、楊志雲、何善衡等人創立新世界發展，此後成為咗鄭裕彤發展地產嘅旗艦。賭業方面，1970年代，葉漢試過拉攏鄭裕彤一齊投賭牌，後來何鴻燊知道之後，成功分化兩人，令到葉漢投唔成賭牌。鄭氏同何氏之後重齊齊去外地開賭。到1982年，葉漢為咗自己嘅賽馬車會生意，將澳門旅遊娛樂公司將近10%股權用3億港紙賣畀鄭裕彤，兼且一路揸到今日；另外鄭裕彤閒時都鍾意鋤大弟，成日會同其他富豪一齊玩。

1989年，鄭裕彤開始將公司生意慢慢交畀大仔鄭家純，但係鄭家純喺任內頻頻「東征西討」，喺市場買落一大批資產，令到公司負債急升，結果老豆要出山賣資產解圍，不過呢個時期亦都係新世界開始發展唔同產業嘅時期，商業王國開始拓展到其他行業。

1998年，新世界聯同英國嘅第一巴士公司成立新世界第一巴士（新巴），投到本身屬於中巴嘅巴士路線，正式涉足公共運輸。

2011年，鄭裕彤將原本係私人公司嘅周大福上市，當時佢更加話係「圓咗一個心願」。冇幾耐，鄭裕彤喺2012年3月中風，之後一直昏迷，住喺養和醫院，到2016年過身，公司業務就交畀鄭家純同埋第三代接班。

2017年1月，鄭家純中風，之後第三代好似鄭志剛、鄭志雯接掌新世界。

## 上市公司
由鄭家純一支做主席：

* 周大福（）
* 新世界發展（）
* 新創建（）
* 新世界百貨中國（）
* 綜合環保（）

由女婿杜惠愷控制：

* 豐盛生活服務（）

由女婿孫耀江控制：

* 聯合醫務（）

由鄭志謙做主席：

* 綠心集團（）
由鄭錦超做主席：
* 新時代能源（）

## 家族聯姻
同紹榮鋼鐵龐鼎元家族有一段姻親關係：

* 鄭志雯=龐建貽

## 家族樹
* 鄭敬貽=何義
** 鄭裕彤=周翠英
*** 鄭家純=葉麗卿
**** 鄭志剛=余雅穎
**** 鄭志雯=龐建貽
***** 龐奕釗
***** 龐奕芝
***** 龐奕韵
**** 鄭志明=張美施
**** 鄭志亮
**** 鄭澤弘（王穎妤所生）
**** 鄭澤然（王穎妤所生）
*** 鄭家成=李倩琦
**** 鄭志恒（第一任老婆所生）=南宮浩淵
***** 鄭正曄（南宮浩淵所生）
***** 鄭多恩（南宮浩淵所生）
***** 鄭天心（張穎玉所生）
**** 鄭志謙（第一任老婆所生）=何慧中
*** 鄭麗霞=孫耀江
**** 孫文堅=盧樂嫣
***** 孫曉澄
***** 孫敏澄
**** 孫詠怡=曾安業
***** 曾國賢
***** 曾國能
*** 鄭秀霞=杜惠愷
**** 杜家駒=蕭嘉妍
***** 杜浚文
***** 杜凱文
***** 杜熙文
***** 杜萃文
**** 杜家欣=陳新猷
** 鄭裕榮=盧八妹
*** 鄭錦超
*** 鄭錦標
** 鄭裕培=林淑芳
*** 鄭錫鴻
*** 鄭錫強
** 鄭裕光=周琼芳
** 鄭裕偉=李佩珊
*** 其他第三代：鄭錦賢、鄭劍鳴、鄭錦全、鄭綺華、鄭麗英、鄭慧儀

分類:香港家族
分類:鄭裕彤家族
分類:祖籍順德
玻璃電池

**玻璃電池**（**glass battery**）係固體電解質電池嘅一種，用「玻璃」做電解質，用鋰或鈉呢啲金屬做電極。呢款電池，由發明鋰離子電池（用鈷酸鋰同磷酸鐵鋰電極）嘅莊夠好（John B. Goodenough）、波爾圖大學副教授 Maria H. Braga  同一個德州大學德州大學科確雷爾工程學院高級研究員，一齊研究得來。 有關電池嘅論文喺 2016 年 12 月喺《能源與環境科學》發表；魁北克電力公司研究緊生產電池嘅可能。

## 攷
幫手預埋我

《**幫手預埋我**》（）係香港MakerVille製作嘅真人騷節目，由蔡宛珊、陳子豐、譚凱倫同陳瑞輝主持，2023年7月23號到11月5號逢禮拜日 20:00－20:30 喺香港電視娛樂ViuTV播。

## 每集一覽

## 節目調動
*2023年10月1號：由於直播《香港同胞慶祝中華人民共和國成立七十四周年文藝晚會》，所以停播一次。

## 出面網頁
*ViuTV：幫手預埋我

## 電視節目變遷
歐洲共同語言參考標準

**歐洲共同語言參考標準**（），又叫**歐洲語言共同參考架構**、**歐洲語言教學與測試標準**（），係廿一世紀初常用嘅一套語言熟練度評估方案；由歐洲評議會喺2001年制定，2020年更新。

CEFR 入面嘅語言程度等分 6 個等級，但係呢啲等級嘅準則都係 ｢去到邊個程度能夠做到乜｣，易於評估或者自我評估，比起傳統嘅分高中低級易用。

## 標準

套方案將對一隻語言嘅熟練程度分做 6 個等級，並且對每個等級有一段詳細嘅描述，等語言老師可以輕易噉評定每個學生嘅語言熟練度去到邊個水平。

呢套方案假定咗學生喺度學緊一隻歐洲語言做第二語言，當中「歐洲語言」包括英文、法文、意大利文或者加泰羅尼亞話... 呀噉。套方案將「溝通能力有幾高」分咗做 6 個等級，並且對每個等級有一段詳細嘅描述，等語言老師可以輕易噉評定每個學生嘅溝通能力去到邊個水平。以下係 CEFR **整體量表**（global scale）嗰 6 等：

## 睇埋
*語言熟練度
*IELTS
*TOEFL
## 註釋

## 參考書目

* 
* 
* 

## 攷
森美小儀歌劇團

**森美小儀歌劇團**係一個由商業電台嘅唱片騎師森美同小儀組成嘅劇團。佢哋成立呢個劇團嘅目的係為咗喺長暑假期間，為年輕人提供一啲活動，令佢哋度過一個充實嘅暑假。佢哋嘅第一個演出係《很長的good morning miss》，不過森美小儀講過，其實劇團成立之後嘅第一個正式劇目係《十九樓半嘅夏天》。之後佢哋經常會邀請一啲歌手參與演出。直到10周年紀念作品《Prison De Ballet》，之後佢哋決定同觀眾暫別。森美解釋每次演出都好辛苦，加上暑假期間想賺錢嘅最佳時間，每年佢哋至少會損失六位數字嘅收入。最重要嘅係演出形式亦都唔同，要有新嘅形式先會考慮再演出。

## 演出

參與森美小儀歌劇團次數最多嘅歌手係梁漢文同何韻詩，佢哋兩個分別有4次參與歌劇團嘅演出。其中有3次係一齊上台演出，分別係《十九樓半嘅夏天》、《大衛營》同埋《早安啊！曼克頓》。

## 參考資料
I.字坊

**I.字坊**（中文讀做**一點字坊**）係由港台民間組織合作嘅中文字型組織，旨在宣傳傳承字形同製作傳承字形嘅字型。

## 字形

I.字坊公佈咗三個有關漢字字形嘅參考文獻，分別係《傳承字形部件檢校表》、《傳承字形推薦形體表》同《傳承字形筆畫表》。其中《傳承字形部件檢校表》整理咗傳承字形入面符合字理字源而且接近現代用字習慣嘅部件形體，《傳承字形推薦形體表》依據 Big5 繁體中文字表列出嚴格符合《傳承字形部件檢校表》嘅字形，而《傳承字形筆畫表》列出多種筆畫嘅名稱、譯名同計數。

## 字型

目前I.字坊主力製作同維護嘅字型，有**I.明體**（中文讀做**[[一點明體]]**）佢最新嘅版本係8.000，係隻嚴格符合《傳承字形部件檢校表》推薦嘅字形。

## 字表

I.字坊亦都另外編寫咗《常用香港外字表》，其目的爲整理Big5編碼字集裏面冇收錄嘅常用香港字，以便進行Big5字型嘅增補工作。

## 睇埋

* 傳承字形

## 參考
多倫多地下鐵2號綫

**多倫多地下鐵2號綫**（），原稱 ** 綫**（），係加拿大多倫多嘅一條地下鐵綫，由西面嘅伊桃碧谷一路去到東面嘅士嘉堡南部，由多倫多公車局營運；1966年2月26號通車，全綫31個站。

## 車站一覽



## 簡史
* 1966年2月26號通車，由  到 ，總共 20 個站
* 1968年5月11號第二期通車，由  到 ，總共 29 個站
* 1980年11月22號第三期通車，由  到 ，總共 31 個站

## 士嘉堡綫延綫

**士嘉堡綫延綫**（，代號 **SSE**）係都市聯通嘅一個計劃中嘅工程，全長7.8公里，淨得三個站，目的係喺士嘉堡 RT 摺埋之後有代用品。

## 註

## 攷
蘇迪曼

拿督**蘇迪曼**（，）係馬來西亞歌手，亦係兒童書作家、漫畫家、電視節目主持人。1976年8月國營電視台之星歌唱比賽獲獎後開始出道。佢喺1989年英國亞洲音樂節嘅頒獎禮上擊敗香港歌手張國榮同埋台灣歌手齊秦，拿下亞洲區最佳演繹歌手獎。

1992年2月22號，已患上肺炎近七個月嘅蘇迪曼喺吉隆坡孟沙嘅姐姐家去世，終年37歲。馬來西亞首相馬哈迪評價蘇迪曼作為知名嘅藝人提升佐國家喺音樂界嘅形象。 2009年6月，獲得彭亨蘇丹阿末沙追封DSAP勳銜，受封為拿督，並由其妹妹代為接領。 2019年5月25號，配合65歲冥誕，馬來西亞谷歌以蘇迪曼嘅卡通人物造型同霓虹燈谷歌字樣作為谷歌塗鴉牆嘅圖。

## 參考

## 出面網頁

類:馬來西亞男歌手
軌道共振

**軌道共振**係天體力學嘅一種效應同現象。當軌道上嘅天體於周期上有簡單（小數值）嘅整數比嗰陣，重力就會定期施加並影響到對方，產生軌道共振。
漫遊風鈴草

**漫遊風鈴草**（學名：）係一種曾經廣泛分佈喺歐洲各地嘅根菜。

據講呢種菜係長髮姑娘個英文名  嘅由來。
TOEFL

**TOEFL** 係其中一個出名嘅國際性英文標準化水平測試。

## 睇埋
*IELTS
*歐洲共同語言參考標準
張銓漢

**張銓漢**，綽號「囝囝」，香港親中派黑社會政治人物，屬於和勝和，有和勝和太上皇之稱。

## 經歷
張銓漢喺以前喺英國同荷蘭發展過，然後返香港發展。佢喺元朗喺度招募人手，勢力涉及政界、商界同埋黑社會，財勢好大。有啲曾經被傳媒廣泛關注嘅黑社會成員，例如林觀良，都係佢嘅門生。

## 爭議事件

喺2012年香港行政長官選舉期間，佢嘅名字曾多次現身支持候選人之一梁振英嘅活動。2012年3月6號《東周刊》披露小桃園飯局事件，梁振英競選陣營成員去流浮山小桃園酒家出席一個飯局，包括張銓漢在內嘅唔少黑社會人物都有出席，引起當時社會廣泛關注。

喺2021年4月1號，佢被影到無視當時嘅武漢肺炎限聚令，舉行嘅63歲壽宴，胡學霖等人都有出席。

2023年5月，佢因為被控各 1 項「聲稱是三合會社團的成員」及「聲稱是三合會社團的幹事」罪，被判處監禁11星期。
## 參考
香港LGBT權益

香港嘅女同性戀、男同性戀、雙性戀同跨性別（LGBT）居民可能會面對獨有嘅法律挑戰。自2010年代以嚟，香港公眾對LGBT權益嘅支持顯著增加；但截至2023年，香港法律除咗《香港人權法案條例》禁止政府作性取向歧視之外，並冇特定針對性取向同性別認同嘅反歧視保障。

## 同性性行為合法性
香港嘅刑事法律原先跟英國法律禁止男同性性行為。到1991年立法局通過《1991年刑事罪行（修訂）條例草案》，將私下進行嘅男同性性行為非刑事化，但合法年齡定喺21歲，高過異性性行為嘅16歲。2005年，高等法院原訟法庭喺梁TC威廉·羅伊訴律政司司長案度裁定噉做違憲。2006年上訴法庭維持原判，政府冇再上訴，確立平等嘅最低合法性交年齡。

## 反歧視保障
律政司司長訴丘旭龍案度，終審法院裁定性取向屬於《基本法》第25條同第39條以及《香港人權法案條例》第1條同第22條下所保護嘅身分。

## 參考
安大略綫

**安大略綫**（；），又譯**安省綫**，係加拿大多倫多嘅一條起緊嘅地下鐵綫；2019年4月宣佈會起，起完之後全長大約15.6公里，總共15個站，由安省科學館去到加拿大國家展覽會會場。

雖然多倫多公車局本來話地下鐵綫嘅號碼係跟起嘅次序順序畀，但係佢哋後來又話士嘉堡 RT 拆咗之後3號綫嘅號碼空咗出來，即係可以畀第條綫用；所以安大略綫投入服務之後又會叫**多倫多地下鐵3號綫**（），同士嘉堡 RT 撞號碼。

## 車站一覽



## 註

## 攷
王紫影

**王紫影**（，），係香港女演員，《校花校草2022》校花第二名。

## 簡歷
佢喺2022年參加Youtube頻道「試當真」主辦嘅校花校草2022選秀比賽，獲得校花第二名。2023年3月，佢喺黎展峯《無限+1》MV中首次擔任女主角。

## 演出作品
### 電影
*2026年：《夜王》 飾 細GiGi

### MV

## 參考

## 出面網頁
*
羊萵苣

**羊萵苣**（學名：）係一種雙子葉一年生或者二年生植物，原產於歐洲、北非同西亞。

## 特徵
羊萵苣啲葉係近地嘅基生蓮座葉叢，匙羹噉形。羊萵苣好頂得順寒冷，當氣溫升嗰陣，會抽苔結子。

喺歐洲同亞洲，羊萵苣成日出現喺耕地同閒置地上面。

## 歷史
羊萵苣初時廣泛噉畀歐洲嘅農夫攞嚟餵飼啲動物，後來由路易十四嘅皇家園藝師 Jean-Baptiste de La Quintinie 推廣到全世界。

## 睇埋
*長髮姑娘
艾靈頓跨城輕鐵綫

**艾靈頓跨城輕鐵綫**（，代號 **ECLRT**），簡稱**艾靈頓綫**（，，），係加拿大多倫多一條輕鐵綫；不過雖然佢係輕鐵綫，但係算係多倫多地下鐵網嘅一部分，又叫**多倫多地下鐵5號綫**（）。

雖然佢個名叫 ｢跨城｣，但係其實去到東便 Kennedy 就冇得再向東延長；原因係杜格福特決定用延長2號綫嘅方法解決士嘉堡 RT 系統老化嘅問題，阻住咗艾靈頓綫向東再延長，所以再要向東，就只能夠起獨立嘅另一條綫。

同唔係都市聯通起嘅地鐵站唔同，艾靈頓綫嘅指示牌除咗有英文之外亦有法文，條綫嘅廣播亦有法文。

## 工程
成條綫分三期工程起，第一期19公里，25個站，原本預計2021年開通，第二期9.2公里，7個站，第三期未有定案，但係如果起會有1至3個站，三期起齊會直接去到機場。

呢條綫2007年提議，2011年開始起，第一期2026年2月8號通車；咁遲先通得車，原因除咗一直都仲有工程要做之外，工程公司同兩個政府部門傾唔埋亦係原因，新冠疫情、俄國入侵烏克蘭等等亦影響咗工程進度。

第二期（，代號 ECWE）2021年開始起，預計2030至2031年起完。第二期會有大約1.5公里嘅高架路段，涉及兩個站，因為走入兩個公園入面，早喺2022年已經有居民反對，2023年再有原住民團體發起要求將架空路段改做地下，都市聯通嘅講法係，礙於嗰段嘅地理環境，改做地下對居民嘅影響將會更加大。

## 車站一覽



車站當中嘅 Mount Dennis 站喺2025年11月16號其實已經預早啟用，不過只係限於火車站部份。

## 註

## 攷
芬治西輕鐵綫

**芬治西輕鐵綫**（，代號 **FWLRT**），又譯**西芬治輕鐵綫**、**芬治大道西輕鐵綫**，係加拿大多倫多一條輕鐵綫，全長10.3公里，總共18個站，早喺2007年3月已經提出，但係2018年5月先開始起；雖然佢係輕鐵綫，但係算係多倫多地下鐵網嘅一部分，跟號碼會叫**多倫多地下鐵6號綫**（）。

呢條綫嘅多數都係地面站，但係頭站同尾站都喺地底。

同唔係都市聯通起嘅地鐵站唔同，芬治西輕鐵綫嘅指示牌除咗有英文之外亦有法文，條綫嘅廣播亦有法文。

## 車站一覽



## 註

## 攷
泡泡龍Part2

**泡泡龍Part2**（英文：Bubble Bobble Part 2），係由TAITO開發嘅泡泡射擊遊戲，1993年推出。

## 參考


## 出面網頁
*泡泡龍維基泡泡龍Part2
*泡泡龍Part2影片
*泡泡龍Part2線上遊戲
泡泡回憶

**泡泡回憶**（英文：Bubble Memories），係由TAITO開發嘅泡泡射擊遊戲，1996年推出。

## 參考


## 出面網頁
*泡泡龍維基泡泡回憶
*泡泡回憶影片
*泡泡回憶線上遊戲
幻象電源

**幻象電源**（，簡寫 **P48** 或者 **48V**），又叫**幻象供電**，指用平衡線輸出畀咪用嘅直流電電源，供電 11 至 52 伏特，喺專業音響通常指 48 伏特，由前級放大器、混音器或者錄音介面輸出，放喺 XLR 咪線入面，通常淨係電容咪先會用，不過有少量嘅動圈式咪高峰都會用。雖然一般都係畀 48V，但係支咪通常都唔會用足 48V。

佢個名直譯其實即係 ｢幽靈電源｣，並唔係 ｢幻象｣；咁叫係因為唔見有火牛但係又有電，好似見鬼咁。

## 睇埋
* 插入式供電

## 攷
陳智燦

**陳智燦**係台灣人，「列治文」公司負責人，2002年7月9號起因為涉嫌以期貨投資吸金39億元，連同老婆劉美雪一齊被通緝，潛逃海外20多年。

去到2023年，佢哋因為喺泰國申請永久居民簽證，被泰國政府資料發現有異，之後泰國政府通報台灣，兩夫婦喺7月落網。

## 「列治文」騙案
陳智燦同劉美雪夫婦喺2000年期間喺香港虛設咗一間叫「列治文」信託有限公司，佢哋喺外面宣傳呢間公司係歐洲日內瓦集團旗下嘅企業，同佢地嘅子公司係列治文銀行。然後佢哋喺台灣各地用傳銷方式吸引人投資，話係可以賺大錢。不過到咗2001年11月，佢哋假借列治文公司海外銀行倒閉嘅藉口，拒絕返還投資者嘅本金同埋紅利。而家估計有4000幾人受害，詐騙嘅金額高達39億新台幣。

## 參考

類:臺灣罪犯
呔咪

**呔咪**，又叫**咪**，係一種小型嘅咪，設計夾喺衫或者掛喺頸，但係亦會黐喺身上面，等人唔覺或者直情睇唔到有咪，又或者等用咪嘅人可以隨便郁；呢種咪通常都係全向式收音。

如果用咪嘅人會郁，雖然呢類咪已經設計到儘量減低衫郁引致嘅雜聲，但係如果要收埋支咪喺入衫入面，仍然都可能會有好多雜音，尤其係比較大嘅咪，解決方法係搵嘢套住支咪之後用醫療用嘅低敏膠紙直接將咪黐喺身，不過黐或者夾喺唔同嘅位亦會有唔同嘅收音效果，效果最差係夾喉嚨附近，效果最好係黐喺胸口。

## 攷
賣火柴嘅細路女

《**賣火柴嘅細路女**》（，大致係**帶住火柴嘅細路女**噉解）－又叫《**賣火柴嘅姑娘仔**》－係由安徒生寫嘅一個童話故事，出版於 1845 年。個故仔講一個賣火柴嘅細路女臨死前嘅經歷。

## 情節大要
以下係《賣火柴嘅細路女》嘅劇情大綱。

故仔發生喺一個凍冰冰、落大雪嘅元旦前夕夜晚。有一個好窮、連鞋都冇得著嘅細路女喺街頭賣火柴。佢打住冷震噉賣，但一枝火柴都賣唔出。佢開始驚，驚攞唔到錢返屋企會畀阿爸打。個細路女愈諗愈驚，唔想返屋企，同時街頭又凍啲路人又對佢不理不睬噉。佢感到好無助，而且佢對手凍到就快冇嗮感覺咁滯，於是佢就搵咗條巷仔坐低，將啲火柴逐枝逐枝點著，諗住噉做起碼可以取吓暖。

個細路女望實火柴嘅火，點知望吓望吓佢就開始見到各種嘅幻影：佢見到暖笠笠嘅火爐，跟住又見到望落好好味嘅燒鵝，仲有聖誕樹閃呤呤噉好靚。不過火燒燒吓就熄咗，而啲幻影就跟住消失。個細路女抬頭望上天，睇到一粒流星，醒起過咗身嘅嫲嫲話過：
:「流星出現，表示有人就嚟要去天堂。」
然後個細路女點著下一枝火柴。出乎佢意料嘅係，佢竟然見到嫲嫲－嫲嫲係唯一一個會佢嘅親人。佢好掛住嫲嫲，好想見到嫲嫲，唔想嫲嫲嘅幻影咁快消失，就一嘢將佢手上嘅火柴冚唪唥點著嗮。啲火柴燒到好光，彷彿好似夜晚突然變咗日頭噉。喺火光形成嘅幻影當中，佢見到嫲嫲上前嚟攬實佢，然後佢就跟住嫲嫲升咗上天，去到一笪冇寒冷、飢餓同恐懼嘅地方。

到咗第二朝，啲路人發現個細路女條屍－原來佢凍死咗。佢哋望到個細路女隻手揸住嗰一大扎火柴。
:「冇陰功，佢博嗮命想取暖。」
佢哋唔明，點解個細路女喺生命最後一刻面露微笑－因為佢去咗天堂同嫲嫲過新年。

## 版本差異
有啲版本話，火光入面嗰樣「好好食嘅嘢」係火雞唔係燒鵝。

## 睇埋
*瀕死體驗
*童話故事
*安徒生童話
*快樂王子

## 引咗

## 拎

*THE LITTLE MATCH GIRL ，《賣火柴嘅細路女》一個英文譯版。
*Literature / The Little Match Girl ，TV Tropes 依頁講《賣火柴嘅細路女》。
現袋

﻿

**現袋**係指男人著褲時，佢啲男性生殖器嘅輪廓透過條褲現晒形。

同走光露出咗啲私人部位唔一樣，現袋嘅時候個男人係冇嘢外露過出嚟，只不過隔住條褲見到佢啲外性器官（即係條脧同膥袋）嘅輪廓。又一般嚟講，當男人就咁著泳褲顯現啲性器官輪廓，都係正常不過嘅事，唔算叫現袋。

## 睇埋

*飛釘
*露底
*駱駝趾

## 參攷

## 出面網頁
*巴士的報：健身男著瑜伽褲出街 途人反應逐個睇
插入式供電 (咪高峰)

**插入式供電**（，簡寫 **PiP**，又叫 ）係一種畀直流電畀駐極體電容咪（）嘅方法，透過數碼相機、電腦、手機或者音響架生仔等等嘅 3.5mm 插頭由裝置攞電 3 至 5 伏特，標準係 IEC 61938，用嘅係普通音響用嘅非平衡線。

## 睇埋
* 幻象電源

## 攷
超級瑪利歐3D世界+狂怒世界

**超級瑪利歐3D世界+狂怒世界**（英文：Super Mario 3D World + Bowser's Fury），係由任天堂開發嘅動作冒險遊戲，2021年推出。本作係移植2013年喺WiiU推出既超級瑪利奧3D世界，以及新嘅追加內容：狂怒世界。

## 參考


## 出面網頁
*
*瑪利奧維基超級瑪利歐3D世界+狂怒世界
*超級瑪利歐3D世界+狂怒世界影片
奧本海默 (電影)

《**奧本海默**》（）係套2023年嘅美國電影，用發明原子彈嘅美國物理學家奧本海默嘅生平事跡做題材，由基斯杜化路蘭執導，斯里安梅菲、艾美莉賓特、羅拔唐尼、麥迪文、雷米馬利克、科倫絲佩芝主演。
日本生可樂

**日本生可樂**（粵拼：jat6 bun2 saang1 ho2 lok6）係一款日本嘢飲，後嚟響2023年7月嗰陣喺中國內地廣東一帶演變成一個極之流行嘅粵語網絡梗。事緣係廣東一位抖音嘅直播帶貨女主播夏老實用埋嗮啲天花龍鳳嘅言辭嚟推銷生可樂，結果反而畀好多粵語地區嘅網民串翻轉頭兼惡搞，其中最出名嘅係有位網民留言：「飲咗佢推介呢款生可樂之後，『賓周』都識旋轉同埋發光」。亦因為噉搞到「賓周」呢個粵語詞喺內地互聯網迅速普及，而家內地好多本身唔識粵語嘅人都知道咗「賓周」解乜。

## 背景
「生可樂」（）最早係百事可樂喺日本由三得利推出嘅嘢，所謂「生」，喺日文度係「新鮮」噉解，譬如「生啤」。「生可樂」採用物理滅菌，所以氣泡會多過平時啲可樂，亦可以保存得更耐，口感清爽啲。2023年4月，呢款「生可樂」喺中國內地上市，價錢高過普通可樂啲哚。
## 經過
廣東抖音博主夏老實係2023年7月嗰陣噏撈咗條片，片入面佢一路倒生可樂，一路用粵語讚佢浸味：

誇張嘅推銷言辭即刻引起網民反感，網民覺得佢盲撐來佬嘢，評論區好多用戶齊齊用粵語語音留言惡搞佢，而咁啱呢一排因為日本諗住倒核污水落海，網民就誇張噉形容飲咗生可樂之後，「賓周識旋轉發光」，甚至「成身生嗮賓周」，一嚟串翻呢位女網紅，二嚟暗諷日本嘅產品帶有輻射。

後嚟夏老實將呢條奶嗮嘢嘅片剷走咗，但係晨早就畀人單撈咗落嚟，而「生可樂」同「賓周」呢啲梗亦喺網絡上爆紅。
## 攷
新九龍8號墳場

**新九龍8號墳場**（New Kowloon Cemetery No. 8），又叫**鑽石山金塔墳場**（Diamond Hill Urn Cemetery），係香港一個華人公眾墳場，喺九龍黃大仙區鑽石山蒲崗村道，1937年開設，1961年停止接受安葬申請。墳場係香港政府喺新九龍規劃嘅8個公眾墳場入面唯一保留到而家嘅，其餘7個都已經拆遷晒。

## 出面網頁
*公眾墳場資料 - 新九龍8號墳場（鑽石山金塔墳場）
掃桿埔咖啡園墳場

**掃桿埔咖啡園墳場**（Mount Caroline Cemetery），通常簡稱**咖啡園墳場**，係香港一個華人公眾墳場，喺香港島加路連山南部嘅掃桿埔樂活道，1891年開設，1961年停止接受安葬申請。

墳場附近地方曾經種過咖啡，所以叫「咖啡園」，但咖啡唔適應香港氣候而枯死，令咖啡園好快就廢棄咗。

1918年跑馬地馬場大火，罹難者集中葬喺墳場入面嘅「戊午馬棚遇難中西士女公墓」，又豎立馬棚先難友紀念碑。

## 出面網頁
*公眾墳場資料 - 掃桿埔咖啡園墳場
沙嶺墳場

**沙嶺墳場**（Sandy Ridge Cemetery）同**沙嶺金塔墳場**（Sandy Ridge Urn Cemetery）係香港兩個公眾墳場，喺新界打鼓嶺羅湖羅湖道，羅湖站東面、文錦渡西面嘅沙嶺，1950年開設，用嚟安置由其他需拆遷嘅墳場淨低嘅遺骨，同埋無人認領嘅屍體。

## 出面網頁
*公眾墳場資料 - 沙嶺墳場
*公眾墳場資料 - 沙嶺金塔墳場
長洲墳場

**長洲墳場**（Cheung Chau Cemetery）係香港一個華人公眾墳場，喺新界長洲西南部嘅長洲山頂道西。

長洲墳場有棺木墓地，如果要喺度土葬，要先攞到鄉事委員會嘅證明信證明係嗰度嘅原居居民。

## 出面網頁
*公眾墳場資料 - 長洲墳場
大澳墳場

**大澳墳場**（Tai O Cemetery）係香港一個華人公眾墳場，喺新界大嶼山大澳東部。

大澳墳場有棺木墓地，如果要喺度土葬，要先攞到鄉事委員會嘅證明信證明係嗰度嘅原居居民。

## 出面網頁
*公眾墳場資料 - 大澳墳場
鄧曉炯

**鄧曉炯**（，），筆名**李爾**（），係澳門嘅作家兼澳門筆會副理事長。佢喺上海出世，曾經喺南昌同廣州讀過書，高中嚟咗澳門，後嚟開始寫作，尤其鍾意寫啲同澳門史有啦掕嘅歷史小說，仲攞過好多次澳門文學獎，亦創作過好多唔同類型嘅文學作品，譬如係小說同埋兒童劇。

## 作品一覽
### 小說
*《轉運》（2003）
*《刺客》（2005）
*《迷魂》（2008）
*《浮城》（2013）
*《迷城咒》（2023）
### 兒童劇
*《魔法寶石》
*《反斗西遊記》
*澳門民間傳說系列
**《石獅子》
**《靈猴傳奇》
**《女帝奇英傳》
### 評論集
*《有感爾發》
## 攷

## 拎
*鄧曉炯喺澳門虛擬圖書館
*鄧曉炯喺雋文不朽
*鄧曉炯喺澳門筆會網
炸彈人Max2

**炸彈人Max2**（英文：Bomberman Max 2），係由Hudson Soft開發迷宮嘅動作遊戲，2002年推出。

## 參考


## 出面網頁
*炸彈人維基炸彈人Max2
*炸彈人Max2影片
*炸彈人Max2線上遊戲
炸彈人Max

**炸彈人Max**（英文：Bomberman Max），係由Hudson Soft開發迷宮嘅動作遊戲，1999年推出。

## 參考


## 出面網頁
*炸彈人維基炸彈人Max
*炸彈人Max影片
*炸彈人Max線上遊戲
駱駝趾

**駱駝趾**係指女人著褲時，佢啲女性生殖器嘅輪廓透過條褲現晒形。
## 睇埋
*現袋
大陸喱

**大陸喱**係香港話詞語，係香港人嘲笑大陸人嘅稱呼。

## 史
「大陸喱」嘅「喱」字可能係指「咕喱」，因為由中國大陸去香港嘅移民，好多只可以做出勞力搵錢嘅低技術工種。

港產片《樹大招風》入面，任賢齊飾演嘅葉國歡（影射葉繼歡），偷渡返香港嘅時候因為俾巡邏嘅軍裝差人笑係「大陸喱」，而忍唔住向差人開火，暴露身份。

後來有大陸人笑返香港人做「港喱」。

## 參考
泡泡龍好友

**泡泡龍好友**（英文：Bubble Bobble 4 Friends），係由TAITO開發嘅泡泡射擊遊戲，2019年推出。

## 參考


## 出面網頁
*泡泡龍維基泡泡龍好友
*泡泡龍好友影片
想念你

**想念你**（粵文意思大概係「掛住你」）可以係：
*想念你 (歌)，臺灣歌手庾澄慶嘅歌
*想念你 (李健專輯)，中國歌手李健嘅專輯
*想念你 (曾航生專輯)，香港歌手曾航生嘅專輯
## 睇埋
*想你
莫兆忠

**莫兆忠**（，）係澳門嘅一個劇場編導、評論家同埋活動策劃，亦係澳門劇場文化學會理事長。佢同時間唔中喺期刊《劇場．閱讀》同埋網站《評地》度寫下文。

## 個人背景
佢喺1970年代喺澳門出世，住過祐漢，後嚟又住過雀仔園。佢喺1990年代開始接觸戲劇，1992年寫落第一套劇本。
## 作品
### 戲劇/劇場
*《冇眼睇》系列
**《冇眼睇》
**《冇眼睇2》
**《冇眼睇3：氹仔故事，她說》
**《冇眼睇4：修剪備忘錄》
**《冇眼睇5：碌落蓮溪舞渡船》
**《冇眼睇6：望廈1894》
*《星星男孩》
*《飄零鴨》
*《詩人的鞋》
*《月黑風高變蟲記》
*《漂流者之屋》
*《咖哩骨遊記》
### 書
*《澳門戲劇史稿》
*《澳門演藝評論選》
## 攷

## 拎
*莫兆忠喺Words Without Borders
*莫兆忠喺ARTiSM
*莫兆忠喺雋文不朽
*莫兆忠喺喺澳門虛擬圖書館
彩虹島陽傘

**彩虹島陽傘**（英文：Parasol Stars），係由TAITO開發嘅泡泡射擊遊戲，1991年推出。

## 參考


## 出面網頁
*泡泡龍維基彩虹島陽傘
*彩虹島陽傘影片
*彩虹島陽傘線上遊戲
餐桌禮儀

**餐桌禮儀**（），係指人類社會喺用膳嗰陣嘅各種公認禮貌標準，相反有某啲舉止行為，喺用膳時被當做係無禮貌，或影響人哋嘅食慾。唔同國家嘅人由於文化各異，所以餐桌禮儀喺唔同國家都有好大分別。

## 參考資料

類:餐
World Cup 98 (遊戲)

**World Cup 98**，係由EA Sports開發足球嘅體育遊戲，1998年推出。

## 參考


## 出面網頁
*World Cup 98影片
*World Cup 98線上遊戲
彩虹島進化

**彩虹島進化**（英文：Rainbow Islands Evolution），係由TAITO開發嘅泡泡射擊遊戲，2005年推出。

## 參考


## 出面網頁
*泡泡龍維基彩虹島革命
*彩虹島進化影片
海底歷奇

《**海底歷奇**》（）係香港電台電視部同索卡羅文化傳播有限公司拍攝嘅資訊性紀實節目，全個節目有6集，由程乃根做旁述。

## 主題
節目主要紀錄香港同中國海底生態，歷史，當中包括到浙江東極島睇二次大戰沉船「里斯本丸」遺骸。

## 獎項
*2008電視節目欣賞指數第一階段第3名
*2008年度電視欣賞指數調查最佳節目頒獎禮
**最佳電視節目第九名

## 影碟發行
香港電台電視部授權洲立影視有限公司，係2010年12月發行《海底歷奇DVD版，呢個影碟收錄全套6集，有廣東話發音版本，可以開或唔開繁體中文字幕。不過呢個影碟無提供目錄選單。

## 連結
*香港電台電視節目資料庫 - 海底歷奇
林棹

**林棹**（，）係中國大陸作家，喺廣東深圳出世，代表作品有小說《流溪》同埋《潮汐圖》。喺佢嘅小說《潮汐圖》入面，講述嘅係一隻喺廣州出世嘅大蛤乸輾轉噉喺澳門同埋倫敦嗰度生活，小說嘅特色之處係語言嘅精煉同埋駁雜性，成日會夾雜好多粵語嘅獨有詞彙，嚟突顯故仔入面嘅嶺南風格。亦因為噉佢憑住呢本小說攞到第五屆寶珀理想國文學獎首獎同埋春風新人獎。

## 攷

## 拎
*林棹喺豆瓣讀書嘅資料

類:中國作家
類:深圳人
艾靈頓東輕鐵綫

**艾靈頓東輕鐵綫**（，代號 **EELRT**），簡稱**艾靈頓東綫**（），係加拿大多倫多一條建議咗好耐但係一直都冇錢起嘅輕鐵綫，由 Kennedy 站，途經多倫多大學士嘉堡分校（），然後一係去到 （一個商場），一係去雪柏大道夾 ，全長18公里，27個站，最初喺2007年提出，本來叫 **Scarborough-Malvern 綫**。雖然佢係輕鐵綫，但係算係多倫多地下鐵網嘅一部分，投入服務之後又會叫**多倫多地下鐵7號綫**（）。

佢雖然有自己名，但係喺原本嘅構想中並唔係獨立嘅一條綫，而係艾靈頓跨城輕鐵綫嘅延續，但係因為杜格福特決定用延長2號綫嘅方法解決士嘉堡 RT 系統老化嘅問題，阻住咗艾靈頓綫向東伸展，變咗艾靈頓東輕鐵綫逼住要係獨立嘅另一條綫｣。

條綫服務嘅士嘉堡東部係全多倫多公共交通服務最差嘅地方之一，亦係全士嘉堡最多黑人住嘅地方，條綫遲遲冇得起，被指係岐視黑人。

## 車站一覽



## 註

## 攷
矽氧樹脂

**矽氧樹脂**（或polymerized siloxane），又叫聚矽氧烷，俗稱矽利康（silocone），係介於有機同無機之間嘅聚合物，化學式係 [-R2SiO-]n。
有機硫化學

**有機硫化合物**（organosulfur compounds）指含有硫元素嘅有機化合物，**有機硫化學**就係研究有機硫化合物嘅有機化學分支。
硫醇

**硫醇**（或者mercaptan）係任何以 R−SH 形式存在嘅有機硫化合物，其中 R 表示烷基或者其他有機取代基。
芳香化合物

**芳香化合物**（aromatic compound）又稱**芳香族化合物**，係指有**芳香環**嘅有機化合物。
樂高星球大戰電子遊戲

**樂高星球大戰電子遊戲**（英文：Lego Star Wars: The Video Game），係由樂高媒體開發嘅動作遊戲，2005年推出。

## 參考


## 出面網頁
*樂高維基樂高星球大戰電子遊戲
*樂高星球大戰電子遊戲影片
樂高旋風忍者大電影電子遊戲

**樂高旋風忍者大電影電子遊戲**（英文：The Lego Ninjago Movie Video Game），係由樂高媒體開發嘅動作遊戲，2017年推出。

## 參考


## 出面網頁
*
*樂高維基樂高旋風忍者大電影電子遊戲
*樂高旋風忍者大電影電子遊戲影片
彩虹島高聳嘅冒險！

**彩虹島高聳嘅冒險！**（英文：Rainbow Islands: Towering Adventure!），係由TAITO開發嘅泡泡射擊遊戲，2009年推出。

## 敵人
*Weepy
*邦比
*坎諾
*文太
*庫蒙加
*骷髏球
*蝙蝠
*博羅特
*火球術

## 參考


## 出面網頁
*泡泡龍維基彩虹島高聳嘅冒險！
Barbie芭比

《**Barbie芭比**》（）係套2023年嘅美國電影，將Barbie公仔真人化，，由瑪歌羅比、賴恩高斯寧、艾美莉卡弗利拉、姬蒂麥潔諾、米高施拿、亞莉安娜格林布拉特、伊莎蕾、雷亞帕爾曼、韋爾法路主演，姬達嘉域執導。
自己人

《**自己人**》（）係香港首創兼唯一嘅多元性向文化節目，由2006年5月6號開始到2023年7月29號，逢禮拜六深夜（禮拜日凌晨）00:00到02:00喺香港電台第二台播出。節目主持包括梁兆輝（Brian）、李丹拿（Tanner）、Uncle Magie、Coco Pop、岑亮（小熊Simon）。

## 沿革
2005年同性戀電影《斷背山》上映之後，令多元性向議題開始畀香港人關注。當時香港電台第二台台長楊吉璽邀請資深廣播人梁兆輝回歸香港電台開咪，開咗用多元性向做主題嘅《自己人》畀佢主持。

2023年7月頭，梁兆輝收到香港電台中文台台長何翠峰通知，因為「節目調動」關係，《自己人》做到7月底就要停播，結束17年嘅歷史。

## 出面網頁
*香港電台第二台：自己人

## 參考來源
樂高旋風忍者電子遊戲

**樂高旋風忍者電子遊戲**（英文：Lego Battles: Ninjago），係由樂高媒體開發嘅動作遊戲，2011年推出。

## 參考


## 出面網頁
*樂高維基樂高旋風忍者電子遊戲
*樂高旋風忍者電子遊戲影片
*樂高旋風忍者電子遊戲線上遊戲
跑車浪漫旅6

**跑車浪漫旅6**（英文：Gran Turismo 6），係由索尼互動娛樂開發嘅競速遊戲，2013年推出。

## 參考


## 出面網頁
*
*跑車浪漫旅6影片
流動溶液電池

**流動溶液電池**（**flow battery，液流電池，redox flow battery，氧化還原液流電池**）係用氧化還原嘅一種化學電池。由兩缸唔同嘅化學溶液，用泵整郁佢哋，等佢哋向一個方向流，兩隻溶液到咗塊透釋膜上面，做離子交換嘅化學反應。

流動溶液電池可以好似燃料電池咁，化學溶液嘅物質用完，可以加返啲新嘅溶液；亦可以好似充電池咁，化學溶液嘅物質用完，可以叉返電，即係用電源反轉氧化還原反應；好在幾乎可以無限次翻叉。個缸嘅容量決定電嘅量，個缸越大，嘅電量越多，亦即係好易擴大個規模（scale up），同埋透釋膜嘅面積大細影響輸出。

呢隻電池有唔同嘅種類型，包括無機流動溶液電池同有機流動溶液電池。喺每個類別之下，設計可以細分做全液流電池、半液流電池同冇膜液流電池。傳統電池同液流電池嘅根本區別係，能量存喺傳統電池嘅電極材料之中；液流電池，能量儲喺電解液之中。

## 成分
用喺各種液流電池嘅化學品。

## 參考資料
流動電池

**流動電池**可以係：
*流動裝置，好似流動電話嘅電池 
*後備供電電池 
*流動溶液電池
缸

**缸** 即係大個嘅兜／罌， 載液體嘅嘢（水）用。通常有圓圓哋，唔似得箱咁四四方方。

## 睇埋
*金魚缸
野天鵝

《》（）係安徒生寫嘅童話故仔，講公主**伊利莎**嘅十一個兄弟（王子）畀惡毒後底乸王后變成天鵝，後嚟伊利莎救返佢哋。

## 睇埋
*《天鵝湖》，個故仔都係講到有人畀魔法變咗做天鵝
*安徒生童話
趙浩俊

**趙浩俊**（**Adam John Chillingworth**，），係香港男泳手，擅長蛙式。

趙浩俊喺香港出世，有英國血統，15歲跟屋企移居英國，22歲（2019年）回流香港，並開始代表中國香港參加國際游水比賽。由於佢擅長蛙式，有傳媒叫佢做「香港蛙王」。佢早期只係用英文名，2023年4月開始用中文名「趙浩俊」，個名係由隊友何詩蓓提議嘅。

## 出面網頁
*Adam John CHILLINGWORTH | Profile | AQUA Official
雞㙡菌

**雞㙡菌**（學名：***Macrolepiota albuminosa***）係蘑菇科大環柄菇屬嘅植物，亦係可食用嘅菇，原產東亞同南亞。
鶴木

**鶴木**（學名：***Tetradium glabrifolium***）係芸香科吳茱萸屬嘅植物，原產華南、臺灣同東南亞。
隔山買假期

《**隔山買假期**》（（EPG用名） / （網站用名））係香港電視廣播有限公司嘅遊埠節目，由姜麗文、林沚羿做主持，去日本參觀值得投資嘅物業。節目由2023年7月24號到8月4號逢禮拜一到五22:30到23:00喺J2播。

## 每集內容

## 出面網頁
*隔山買假期 | TVB 無綫電視

## 電視節目變遷
日本限定Super遊

《**日本限定Super遊**》（）係香港電視廣播有限公司嘅遊埠節目，由曾志偉、周奕瑋、陳嘉慧、余思霆、鄺潔楹做主持，喺2023年7月22號到8月26號逢禮拜六20:30到21:00喺翡翠台播。節目主持會去日本遊覽一啲獨特嘅地方。

## 每集內容

## 節目調動
*2023年8月12號：由於播《獎門人開心Party感謝祭》，所以停播一次。

## 出面網頁
*日本限定Super遊 | TVB 無綫電視
大笪地唱不停

《**大笪地唱不停**》（（EPG用名） / （網站用名））係香港電視廣播有限公司嘅音樂節目，喺2023年7月23號禮拜日21:00到22:30喺翡翠台播，第二集開始縮短到逢禮拜日21:00到22:00播，播到8月20號。節目安排第一季《中年好聲音》參賽者（包括周吉佩、李佳、羅啟豪、龍婷、顏志恒、吳大強等）去各個社區做歌唱表演。

## 每集內容

## 出面網頁
*大笪地唱不停 | TVB 無綫電視
燃料電池

**燃料電池**將燃料同氧化劑（通常係氧氣）嘅化學能，以氧化還原反應轉成電能，同一般嘅化學電池唔同，需要持續提供燃料同氧（通常來自空氣）令化學反應一路行落去。只要唔停咁畀燃料同氧氣佢，燃料電池可以持續發電。

燃料通常係氫氣，亦可以係任何分解出氫嘅碳氫化合物，好似天然氣、醇、甲烷咁。
台灣學呢啲

《**台灣學呢啲**》（）係香港電視廣播有限公司嘅真人騷節目，由施焯日、蔡景行、林映暉做主持，去臺灣報讀特色課程。節目喺2023年7月24號到8月4號逢禮拜一到五20:30到21:00喺J2播。
## 每集內容

## 睇埋
*《究竟讀緊乜》（ViuTV同年後期播出類似主題嘅節目）

## 出面網頁
*台灣學呢啲 | TVB 無綫電視

## 電視節目變遷
無人之境

《**無人之境**》（英文：***Through A Lens Darkly***）係香港MakerVille製作嘅電視劇，由周國賢、周家怡、王家晴、陳安立、李炘頤、劉錫賢、林小湛、王頌茵、駱振偉、陳子豐、黃靖濤主演。套劇喺2024年6月24號到7月5號逢禮拜一到五21:30 - 22:30喺ViuTV首播。

## 角色
註：呢套劇片尾只列出演員名而無列角色名，要靠劇中對白等資料去搵返角色名。
### 主要角色
*周國賢 飾 巫立賢
*周家怡 飾 張秀凌
*王家晴 飾 Summer（幼稚園老師）
*陳安立 飾 Buzz（健身教練）
*李炘頤 飾 阿冰（跳舞導師）
*劉錫賢 飾 葉生（業主立案法團主席）
*周偉強 飾 丘教授
*吳鳳鳴 飾 丘太
*黃靖濤 飾 暉仔
*Siti Fatimah 飾 Jan 
*林小湛 飾 羅老太

### 其他角色
*王頌茵 飾 Miss Chan
*駱振偉 飾 羅家安
*陳子豐 飾 歐陽生
*湯柏希 飾 入學新生
*黎萬宏 飾 大頭
*陳俞希 飾 大頭老婆
*曾贊學 飾 阿膽
*黃清俊 飾 張秀凌亞爸
*區嘉雯 飾 張秀凌亞媽
*黃錠江 飾 KC
*劉皓嵐 飾 饒天朗
*吳保錡 飾 羅百輝（蘿蔔）
*黃寶漳 飾 Nicholas
*黃宇詩 飾 羅家順
*梁皓恩 飾 Sharon
*劉岦翹 飾 子希
*陳甘鳳 飾 子希嫲嫲
*張滿源 飾 丘教授上司
*曾睿彤 飾 Alice

## 每集一覽

## 軼事
*呢套劇繼續用翻播網上節目《製作中》替代正式製作特輯，喺6月22號禮拜六23:40-23:45同6月23號禮拜日23:25-23:30播。

## 出面網頁
*ViuTV：無人之境
* MakerVille：無人之境
*ViuTV：製作中（第87集）- 演技爆發合輯!(Off cam版)
*ViuTV：製作中（第88集）- 大細路CP!鬥氣爆爛gag!
*ViuTV：製作中（第89集）- 電力告急!眾演員集體冇電!
*
*
*
*

## 電視節目變遷
死亡地帶

**死亡地帶**（）係喺美國西部嘅一個地方，範圍係愛達荷州境內屬於黃石國家公園嘅嗰塊大概130平方公里咁大嘅地。之所以叫死亡地帶係因為美國法律入面有條法律罅，喺呢度犯咗法嘅人理論上唔使負刑責，就算殺咗人都可以走得甩。

## 解釋

死亡地帶指黃石國家公園西南邊同愛達荷州重疊嘅嗰塊地，約莫130平方公里大。佢唔係一個行政分區，而只係美國其中一條法律罅嘅適用範圍。美國法學家白賴仁．高特（）發現喺呢度犯咗法可以走法律罅，就算係殺咗人都冇事。為咗帶出呢個問題有幾嚴重，佢就幫呢度改咗個英文花名叫，中文意譯做「死亡地帶」。

### 背景

根據美國憲法第三條第二款，除咗彈劾案之外，其他所有罪案都要喺案發地嗰個州入面俾陪審團審訊。而第六修正案其中一條叫做「鄰近條款」（）嘅條文仲寫到明話，被告有權要求俾案發地所在嗰個州兼夾嗰一區嘅公正嘅陪審團審訊，而且審訊要迅速同公開。

美國聯邦政府對黃石國家公園有專屬管轄權，即係話任何喺黃石公園入面發生嘅罪案都要交俾聯邦地區法院去處理，州法院冇權審理。雖然死亡地帶喺愛達荷州境內，不過佢唔歸愛達荷聯邦地區法院去管，而係屬於懷俄明聯邦地區。噉係因為懷俄明區嘅範圍包嗮成個黃石公園，而公園嘅邊界伸到入愛達荷州同蒙大拿州境內，所以懷俄明區仲係美國目前唯一一個對多過一個州嘅地方有管轄權嘅聯邦地區。 

### 法律罅

按照美國憲法嘅寫法，任何喺死亡地帶發生嘅刑事案件揾嘅陪審員都要嚟自愛達荷州兼懷俄明聯邦地區，即係話陪審員要喺死亡地帶入面揾。但係死亡地帶連一個居民都冇，更莫論揾十二個出嚟組陪審團。於是辯方律師就可以捉住呢點，拗話冇陪審團就唔可以合憲噉審訊，理論上唔可以對被告判刑，所以被告就算犯咗殺人罪都打得甩。

## 歷史

### 發現

死亡地帶呢條法律罅係由密芝根州立大學法學院教授白賴仁．高特發現嘅。佢係專門研究美國憲法嘅法學家，當時寫緊一篇文，係關於美國憲法第六修正案嘅一啲技術細節嘅。佢忽發奇想就諗話如果有個地方唔夠陪審員噉會點呢，然後諗下諗下就驚覺黃石公園愛達荷州嗰真係唔夠人組成陪審團。佢為咗叫政府關注呢個漏洞，就決定將論文嘅重心擺喺呢條法律罅上面。佢最後寫出嚟篇文叫《完美罪案》（），喺2005年刊咗喺《喬治城法律期刊》（）上面。

除咗寫呢篇文之外，高特一路都有遊說美國國會同懷俄明州當地嘅議員去解決呢個問題。尤其係佢篇文出咗街之後，佢好驚有人睇到會用佢嘅方法犯法然後逃避刑責。不過無論係國會定懷俄明州議會都冇理到呢單嘢。

### 衍生小說

去到2007年，美國作家查理斯．占士．薄斯（）為咗令政府警惕呢條法律罅，就用死亡地帶做背景寫咗本小說。本書叫做《自由開火》（），劇情圍繞住喺死亡地帶入面發生嘅四單謀殺案。薄斯卒之引起咗一位議員嘅關注，不過國會一樣冇理到呢位議員。

## 有關案例

2005年12月，有個叫米高．包德蘭（）嘅人喺黃石公園蒙大拿州嗰部分非法打獵，俾人拉咗。案發地同死亡地帶一樣，都係屬於懷俄明聯邦地區但唔屬於懷俄明州嘅。雖然黃石公園蒙大拿州嗰頭有人住，但係喺得幾十個人揀嘅情況之下，好難砌一個公平、冇偏見嘅陪審團出嚟。

懷俄明區嘅聯邦法官為咗唔俾包德蘭甩身，決定唔理第六修正案寫明嘅要求，照俾懷俄明聯邦地區法院審理呢單偷獵案。包德蘭於是引用高特篇文反對，話噉做唔啱規矩，不過俾法官駁回佢嘅反對。包德蘭最後同控方達成咗認罪協議，減刑嘅條件係包德蘭唔可以針對呢條法律罅提出上訴。亦即係話，死亡地帶呢個問題又變返懸而未決。

## 參考
安省科學館

**安省科學館**（；）係加拿大多倫多一間以科學做主題嘅博物館，係全世界第一間互動式嘅科學館，由安省政府以政府機構形式運作，1969年9月26號開幕，2024年6月21號停止運作。

間館位於北約克，由加拿大建築師 Raymond Moriyama 設計，運作期間每年訪客大概100萬人次；2023年，安省政府打算將佢搬去安省遊樂宮原址，預計最早2028年完工。2024年6月21號，省府話收到工程公司嘅報告話建築物嘅屋頂有倒塌危險，所以要即時關關間館。

## 拎
*

## 攷
鋰硫磺電池

**鋰硫磺電池**（**lithium–sulfur battery**，**Li-S battery**）係隻化學充電池。佢嘅能量對重量比相當高而出名。鋰輕身，硫磺都唔重，鋰硫磺相對較輕，而密度同水差唔多。2008年8月，當時飛最長程同最高嘅太陽能無人飛機 Zephyr 6 就係用呢隻電池。

Li-S 電池嘅理論容量約係 1670 mAh/g ，比起常規鋰離子電池（，約 140mAh/g）高出十倍左右，而常規鋰離子電正極要用嘅鈷又貴又難搵；硫磺，成本低又易搵，Li-S 電池大可繼承鋰離子電池 。

鋰硫磺電池嘅化學反應：
* 正極 : {S8} + {16Li^+} + 16{\it{e}^-}  8Li2S
* 負極 : Li  {Li^+} + {\it{e}^-}

## 攷
鋰電池

**鋰電池**最初指一次過用完就掉嘅鋰金屬電池。之後叉得電嘅鋰離子電池越嚟越多人用，「鋰電池」就好多時指鋰離子電池。而大路啲講，有鋰成份嘅電池，都可以叫鋰電池。  

用鋰做負極唔叉得電嘅電池：
*鋰金屬電池
*鋰空氣電池 
*鋰鐵二硫化電池
*鋰硫電池

充得電嘅電池，其中鋰離子放電時由負極移動到正極，充電時返轉頭 
*鋰離子電池 
*鋰硫磺電池 
*水系鋰離子電池 
*鋰離子液流電池 
*鋰離子氧化錳電池 
*鋰聚合物電池 
*鋰矽電池 
*鈦酸鋰電池 
*磷酸釩鋰電池 
*薄膜鋰離子電池，一種由薄膜構成嘅固體鋰離子電池 
*磷酸鐵鋰電池 
*鋰混合有機電池
世亞 (行星)

**世亞**係一粒可能喺早期嘅太陽系入面存在嘅行星。根據大碰撞說，呢粒行星直徑大約6000公里，同火星差唔多大，喺地球同太陽嘅拉格朗日點，並喺45億3300萬年前同地球相撞而形成月球。

## 名
世亞係一個泰坦神，亦都係月亮神施蓮娜嘅呀媽，同世亞創造月球嘅理論符合。

## 軌道
根據理論，世亞嘅軌道喺地球同太陽嘅L4或L5，並且喺條軌道入面形成同火星差唔多嘅大細。

金星嘅攝動令佢同早期地球碰撞。

## 碰撞
根據大碰撞說，世亞環繞太陽運行嘅軌道幾乎同早期地球嘅軌道一樣，並靠近地球同太陽嘅L4或L5 ，世亞最終因為木星或金星的引力影響而撞擊地球。

通過電腦模擬，世亞以低過 4km/s 嘅速度以大約45度角撞擊地球。

原本科學家認為世亞係同地球擦撞，並同擦撞嘅碎片形成月球。噉樣假設咗正面撞擊會摧毀呢兩粒行星並喺金星同火星軌道之間形成小行星帶，之後再各自形成地球同月球。

2016年1月，有研究表明呢次撞擊係正面碰撞，而世亞嘅殘骸留咗喺地球同月球。

## 月球形成假說
根據現代天文學，至少有四種關於月球起源嘅假說：
#一粒行星分裂成地球同月球
#月球畀地球引力捕獲
#地球同月球分別喺同一個原行星盤吸積入面形成
#世亞撞擊早期地球，分裂出月球

根據阿波羅計劃太空員攞返來嘅月球岩石樣本證實咗佢嘅成分同地殼好似，所以好可能月球係畀某啲嘢從地球撞出嚟。

2012年，有理論認為世亞嘅核心同地幔融合，令地球核心比預期大。

2019年有證據表明世亞係喺外太陽系形成，並喺撞擊入面帶咗地球大部分水。

## 參考文獻
鋰離子電池

**鋰離子電池**（**Lithium ion battery**）係種可以重複叉電嘅充電池，靠鋰離子喺正極同負極之間游來游去。鋰離子電池有唔同嘅鋰化合物做嘅電極材料。 目前成日用嘅正極材料主要有：鋰鈷氧化物（LiCoO2）、錳酸鋰（）、鎳酸鋰（）同磷酸鐵鋰（）。
交換碼

**交換碼**係指交換電腦文件嗰陣所使用嘅編碼。

對於電腦嚟講，唔同系統有可能使用唔同嘅內碼。但係如果唔同系統之間要交換文件，就會發生亂碼現象。解決嘅方法就係，喺交換文件前，文件提供者首先將由內碼形式儲存嘅文件，轉換成交換碼形式嚟儲存，之後先至交換。對方接收文件之後，文件接收者再將文件由交換碼轉成內碼。

為咗方便起見，好多系統嘅內碼會直接使用交換碼，例如對英文系統嚟講，ASCII就廣為各種系統所使用。

## 中文交換碼
喺台灣，中文資訊交換碼（CCCII）係最早提出嘅交換碼，但係冇成爲官方標準。目前嘅官方標準爲中文標準交換碼（CNS 11643），但係並未得到民間支持。

對繁體中文嚟講，中文編碼嘅事實標準爲大五碼（Big5碼）或者統一碼（Unicode）。鮮有系統或者軟件用中文標準交換碼作爲內碼，甚至喺交換文件嗰陣時都唔會轉成呢種交換碼。而即使大五碼嘅設計只係作爲內碼，而唔係交換碼，當中好多字符都冇收入，交換文件時可能會造成部份資料流失，或者因爲各使用者嘅個人補充造字編碼唔一樣而令造字部份出現亂碼。不過因爲各大系統都用佢，於是大家寧願有呢啲問題，都仲沿用佢嚟交換文件。而家收字多過佢好多嘅統一碼普及咗，問題有所改善。

## 統一碼
對統一碼系統而言，UTF-8、UTF-16、UTF-32都可以話係交換碼。

## 睇埋
*內碼
*外碼
*字碼
歡喜冤家

《**歡喜冤家**》可能係：
*歡喜冤家 (小說)，明朝西湖漁隱寫嘅章回小說
*，1954年美國電影
*歡喜冤家 (1956年)，1956年香港粵語長片，由張瑛、白雪仙、任劍輝主演
*歡喜冤家 (1959年)，1959年香港粵語長片，由謝賢、胡楓、南紅、嘉玲主演
*，1964年至1972年美國電視片集
*幸福終點站（ViuTVsix譯名），又叫《歡喜冤家》（福斯譯名），2011年美國電視劇
*歡喜冤家 (江蘇衛視節目)
歡喜冤家 (1956年)

《**歡喜冤家**》係喺1956年嘅一部粵語喜劇，由黃岱執導，張瑛、白雪仙、任劍輝主演。

## 情節

## 演員陣容
圍方

**圍方**係香港一間港鐵公司旗下嘅商場，2023年開張，喺新界沙田區大圍車公廟路18號，樓高4層。

## 特色
### 商場
圍方樓高四層，一樓有單車停車場，有330個單車停車位，係全港最大嘅單車停車場。另外一樓仲有香港伍倫貢學院嘅校舍。

二樓至四樓都有戶外平台花園同鋪頭，包括GODIVA，Circle K，六福珠寶，Nike，Adidas，NAMCO，元氣壽司同星巴克等等，仲有香港第三間任天堂正規商品販賣店nsew同香港首間Mercedes-Benz Lab。

5樓有屈臣氏，日本城，豐澤等等，仲有大圍第一間戲院英皇戲院。

### 停車場
商場B3, B4地庫有兩層停車場，提供390個車位同39個電單車位。

### 寵物友善
商場喺2023年7月22號開業，垃圾桶滿瀉，3樓嘅平台花園出現老鼠，之後個花園關閉咗。

## 開幕
商場喺2023年7月22號開業，入口嘅扶手電梯喺開業之後出現六個鋪位噉長嘅人龍。

## 批評
### 名
圍方個名嘅意思解「圍」做唯一中心點，「方」就想令市民聯想到圓方，但啲市民話個名老套難聽。

### 設計
商場二樓有個出入口駁去八爪魚天橋，而嗰度本來可以直接去到地面，但係而家啲人被迫經過商場二樓再落去，令原本20秒嘅路程變成要一分鐘，即使喺2010年政府就拆天橋北翼嘅工程刊憲之前收到1300份反對意見書，政府都無視居民訴求，並且為工程刊憲。

另外有人批評商場嘅停車場又窄又唔方便，好似1980年代噉。

## 事件
2023年7月24號，一個64歲老婦畀兩男女襲擊，兩男女事後離去。警方以襲擊致造成身體傷害罪追查緊兩男女嘅下落。

2023年11月4號，電單車送貨員Gary去商場攞貨，去到停車場出入口附近時向一名正喺行車路上慢行嘅工作人員響咗兩下鞍，提醒睇後有車，隨即畀該名工作人員兇「砵邊個？你泊出面！」，「你係咪撞我？」。該工作人員隨後「吹雞」（幫派術語，指喺開片或者曬馬前大佬召集幫派手足），召集一班黑衣人去到事發現場，其中一名黑衣人兇送貨員「係咪想報警」，「同我躝啦」，「唔識躝咪爬囉」，「你搞事我就搞事而家」，氣燄儼如連警察都冇有怕嘅社團大佬。

## 相

The Wai West Lobby GF.jpg|地下大堂
The Wai Level 2 Entrance.jpg|2樓平台出入口
The Wai Bike Park Zone B&C.jpg|單車停車場
The Wai Bicycle Ramp.jpg|商場單車停車場車道
The Wai outdoor place 22-07-2023(1).jpg|2樓平台花園
The Wai outdoor place 22-07-2023(5).jpg|3樓平台花園
The Wai inside 22-07-2023(12).jpg|


## 附近
*香港伍倫貢學院
*新翠邨
*五育中學
*名城
*海福花園
*大圍站
*文禮閣
*沙田車公廟

## 參考
Hocc²

**hocc²**係香港歌手何韻詩喺2002年3月11號推出嘅專輯，亦係佢加盟百代唱片後第一張個人專輯。

## 歌曲列表

# 迷你與我
# 未來
# 水花四濺
# 天使藍
# 露絲瑪莉
# 結他教室
# 天使藍 (Acoustic Angel)

## 參考

類:香港專輯
謝爾蓋·拉扎列夫

**謝爾蓋·維亞切斯拉沃維奇·拉扎列夫**（俄語：Сергей Вячеславович Лазарев，）係俄羅斯歌手、舞者兼演員。佢同法蘭·特帕洛夫組成男子雙人團體Smash!!，2006年退出。之後後開始個人獨唱生涯。佢喺2016年歐洲歌唱大賽同2019年歐洲歌唱大賽代表俄羅斯攞到第三名嘅成績。
鎳氫電池

**鎳氫電池**（NiMH 或 Ni-MH）係種充電池。正極用嘅化學反應類似鎳鎘電池（NiCd），兩隻都使用氫氧化氧鎳化物（NiOOH）。 而負極就用吸氫嘅合金代替鎘。鎳氫電池嘅容量係同大細嘅鎳鎘電池嘅兩到三倍，能量密度高得多，不過，同鋰離子電池差一大截。

因為鎳氫電池形狀大細同鹼性電芯一樣，需然電壓低小小（1.25V 對 1.5V），但係放入去電器／嘢玩都可以。重有好少漏汁，係用一次過電芯嘅替代品。

## 攷
弊傢伙！我要去祓魔

《**弊傢伙！我要去祓魔**》（，），係香港MakerVille製作嘅靈異電視劇，由強尼、王頌茵、岑樂怡主演。套劇喺2025年2月10號到3月7號逢禮拜一到五21:30 - 22:30喺ViuTV首播。

故事講述虛構城市「安平市」曾經因通靈王失誤，而被百鬼夜行導致嚴重傷亡，被平息後不斷對外宣稱無鬼，但居民其實不斷見到鬼，但一旦講出嚟，就有機會被舉報，而被送去再教育，居民於是只能向地下驅魔人求助。

## 角色
### 主要角色
*強尼 飾 毛無邪（通靈王、端木弧）
*王頌茵 飾 路嘉敏
*岑樂怡 飾 端木零

### 其他角色
#### 玄門正宗／美妝堂
*朱栢謙 飾 萬無極
*韋羅莎 飾 唐馨（Tiffany）
*柯煒林 飾 御前鐵馬
*吳肇軒 飾 司馬樂
*余迪偉 飾 Jackson
*莊韻澄 飾 陳丹心
*林子傑 飾 潮來近江（星滿天）
*黃大鈞 飾 和久
*冼康正 飾 辟邪隊隊員
*任若文 飾 辟邪隊隊員
*莫茱迪 飾 Nana

#### 靈力者
*馮素波 飾 龍角
*尹光 飾 周易
*張紋嘉 飾 阿遊
*徐㴓喬 飾 阿琳
*黃可盈 飾 小桃
*邱頌偉 飾 查理
*余曉彤 飾 端木圓
*楊淇 飾 Auntie
*徐浩昌 飾 校工文
*陳炳銓 飾 林淼（李亞森）
*黃宇詩 飾 小惡魔
*劉晉 飾 蛇王
*渾水 飾 驗眼師（第9集）

#### 冥界
*盧鎮業 飾 烏鴉
*柯驛誼 飾 影月（阿純）
*梁雍婷 飾 天狗（阿清）
*陳曾寧 飾 尖螟（阿佘）
*楊家欣 飾 地狼（嘉嘉）
*李昭南 飾 長髮女鬼（問米嫂）
*梁耀倫 飾 口渴鬼
*李美寶 飾 擺攤女人

#### 其他人物
*黃奕晨 飾 單春樹
*葉蘊儀 飾 黎雀雀
*潘紹聰 飾 路路通
*黃溢濠 飾 何麟祥
*米露迪 飾 朱茜
*章尾而 飾 花花
*周卓盈 飾 細蚊
*潘瑤 飾 李心心
*李建邦 飾 林木星
*何敏怡 飾 Luckyland學員
*嚴楚翹 飾 侍應A（第1集）
*薛國斌 飾 郭忠
*曾贊學 飾 郭佐佐（紋身佐）
*許晉邦 飾 梁樂寬
*黎康祺 飾 Ling
*黎紜蔚 飾 Ivy（第6、16集）
*林璟熹 飾 8歲御前鐵馬
*劉穎依 飾 7歲端木零
*曾芯 飾 13歲端木零
*蘇悅怰 飾 8歲路嘉敏
*劉俊彤 飾 校長
*黎苓妃 飾 波多野
*蕭家浩 飾 耀揚
*金金 飾 記者M
*張梓庭 飾 惡人A
*李清杰 飾 惡人B
*陳蘇菲 飾 列炎炎（第5、18集）
*簡栩儀 飾 幼稚園老師
*張朗喬 飾 護士A（第5、9集）
*戇男 飾 喪波
*張可盈 飾 美容美甲店職員（第7、9集）
*鄺泳希 飾 珠寶店店員（第7集）
*盧勁成 飾 盧永能（第8集）
*徐嘉儀 飾 方淑真（第8集）
*黃華和 飾 霍智生（第9集）
*黎美萱 飾 Daisy（第9集）
*鍾森旭 飾 靈堂職員（第12集）
*余綺明 飾 Busking樂手（第12集）
*李浩賢 飾 Busking樂手（第12集）
*葉懷欣 飾 琴行職員（第12集）
*何月雅 飾 安平市居民（第12集）
*伍國明 飾 列文彬（第18集）

#### 非人類
*腐皮 飾 貓
*馬語瞳 飾 "毛毛" Puppeteer

## 每集一覽

## 重要事件年表

## 歌曲

## 軼事
*呢套劇罕有喺未來7日節目表公佈播映安排前未有播映任何預告片（以往多數會早大約兩個星期開始宣傳新劇），而ViuTV官方社交平台亦只喺首播前10日上載咗含有「#2月10日」同「#正能在你心」嘅貼文，並冇提及到劇名，直到7日前先至喺電視播放預告片，同日發佈另一貼文交代「正能在你心」係宣傳呢套劇。
*呢套劇繼續用翻播網上節目《製作中》替代正式製作特輯，喺2月8號禮拜六23:40-23:45同2月9號禮拜日23:55-00:00播。原本ViuTV並未有呢個安排，係到首播7日前先至改節目表。
*呢套劇再次選用乙女新夢嘅《人間覺醒》做主題曲（之前《無制限探險隊》曾經用過呢首歌做主題曲）。而佢同呢套劇另一首歌《贖靈曲》都係日文歌。
*呢套劇嘅主要演員強尼同王頌茵會喺《晚吹 - 總有一瓣喺左近》第378集做嘉賓分享靈異經歷，而節目主持潘紹聰同岑樂怡亦都同時係呢套劇嘅主要演員，另外王頌茵亦曾經做過呢個節目嘅主持。
*呢套劇以拍攝時間計先至係強尼首次擔當男主角，但呢套劇播出時間比隨後由佢擔當男主角嘅《出租大叔》遲。
*呢套劇原名係《總有一瓣》，刻意同ViuTV靈異節目《總有一瓣喺左近》撞名，但之後為咗避免搞亂觀眾，所以改為而家個名，而家個名係由三級片《弊傢伙 地鐵有色魔》啟發出嚟。
*呢套劇早喺2021年開始籌備，受疫情影響延誤到2023年中先至開拍，後期製作用咗一年半時間。
*呢套劇係余迪偉、柯驛誼、黎紜蔚、戇男、渾水首次參與電視劇，而潘瑤、黎康祺就係首次參與ViuTV電視劇。
*呢套劇由第4集開始就錯哂主題，導演喺Threads表示係自己同ViuTV失誤導致，將會改返正佢。第7集開始嘅主題喺播出前已修正，而第5、6集亦已修正返，唯獨第4集仍然未處理主題唔一致嘅問題。後來第13、16集再出現同樣問題，導演表示以電視版為準。
*ViuTV今次罕有地將頭兩集完整上載到YouTube，以往未有先例
*導演表示盧海鵬原本安排咗飾演毛無邪同端木圓嘅師傅，但最終佢嘅戲份因片長關係全被剪去。而盧覓雪原本都會飾演路家敏阿媽，但最後改由葉蘊儀演出
*因為大結局被指好多嘢冇交代清楚，導演搵到漫畫家K.Chung合作，用漫畫畫出原劇本嘅結局，另外會有番外篇。

## 註

## 參考

## 出面網頁
*ViuTV：弊傢伙！我要去祓魔
* MakerVille：弊傢伙！我要去祓魔
*
*
*
*
*
*ViuTV：製作中（第127集）- 弊傢伙！我要去祓魔 - 全尼撈埋風水界，KO妖魔鬼怪
*ViuTV：製作中（第128集）- 弊傢伙！我要去祓魔 - 極熱氣！強尼為拍劇七孔流血？ 
*ViuTV：製作中（第129集）- 弊傢伙！我要去祓魔 - 青春請你歸來～袚魔版天若有情！
*ViuTV：製作中（第130集）- 弊傢伙！我要去祓魔 - 揭秘陰間，一秒來回又折返
*ViuTV：製作中（第131集）- 弊傢伙！我要去祓魔 - 特效已下線...無添加野生版咒術！
*ViuTV：製作中（第132集）-  	弊傢伙！我要去祓魔 - 總有一瓣喺左近Re-u！集合所有靈異體質

## 電視節目變遷
皇后街 (多倫多)

**皇后街**（）係加拿大多倫多嘅一條大街，歷史可以追溯到1793年左右，本來叫 ，後來改叫 ，紀念維多利亞女皇，即係叫 ｢皇后｣ 其實唔啱，但係路牌係咁寫；條街因為有段喺多倫多中區華埠附近，係多倫多少數有中文路牌嘅街之一。

同好多打橫嘅多倫多大街一樣，央街將佢切開兩半，央街以東叫皇后東街（），央街以西叫皇后西街（）。條街有兩個地鐵站，分別係皇后東西街交界嘅 Queen 站同皇后西街夾  嘅 Osgoode 站。跟住條街行嘅係501號街車，但係因為受安大略綫工程影響， 至麥歌盧街一段改咗道。

條街途經嘅主要地點包括彌敦菲臘廣場、伊頓中心等等。

## 參考
無頭正宮教子鬧金鑾

《**無頭正宮教子鬧金鑾**》係喺1961年嘅一部粵語宮廷片，由珠璣執導，任劍輝、余麗珍主演。

## 情節
西宮杜姬同尚書胡維私通，被景仁太子發現，於是杜姬想陷害景仁，不過唔成功，反而被昭儀東宮懲罰。杜姬含恨在心，強逼宮女妙香假扮昭儀幽會情人，昭儀於是被處斬。昭儀嘅亡魂命景仁幫佢申冤，杜姬最終被昭儀嘅鬼魂嚇到認罪。點知原來昭儀竟然未死，原來係妙香為咗贖罪代佢受刑，昭儀終於沉冤得雪。

## 演員陣容
孤星血淚 (粵語長片)

《**孤星血淚**》係喺1955年嘅一部粵語片，由珠璣執導，吳楚帆、張活游、李小龍主演。

## 情節
范田笙係一個醫生，被杜濟仁陷害佢賣假藥，判監廿年。田笙老婆臨死前託老王收養佢哋個仔復群。十年後，田笙越獄出嚟，遇翻復群，決定用無名氏嘅身分供佢讀醫。復群長大之後開醫院，但就誤以為濟仁就係供自己讀醫嘅無名氏，所以聽從濟仁擺佈，好彩田笙話佢知真相，並同佢相認。

## 演員陣容（出場序）
刁蠻女戲夫

《**刁蠻女戲夫**》係喺1964年嘅一部粵語片，由陸邦同李壽祺聯合執導， 張英才、林鳳主演。

## 情節
辛慧姍被人搶手袋，好彩有何世桐挺身相助，兩人就咁識咗，但就誤會對方係經理同富家女。其實兩個都係何昌夫婦嘅租客，但重未碰過面。世桐同慧姍去到談婚論嫁，先知大家真實身份，好彩大家解釋之後和好冇事。

## 演員陣容
小婦人

《**小婦人**》係喺1957年嘅一部粵語片，由吳回執導，張瑛、夏萍主演。

## 情節
沈醫生有四個女，叫做夢蓮、夢湘、夢影同夢琴。夢湘搵同學郝志強幫助馮大嬸喺工廠工作，因此識咗經理尚官武。官武嘅阿爺欣賞夢湘為人老實，於是故邀請沈家四姐妹參加舞會，官武同夢湘好投契。

夢琴染上腦膜炎，好彩得到志強冒住雨去攞藥，先至渡過危關。

夢湘將同官武結婚嘅事話阿母知，先知道生性害羞嘅姐姐夢蓮都好鍾意官武。夢湘為咗成全夢蓮，於是假扮同志強相戀，令官武好㷫，決改同夢蓮結婚。

之後，夢影嫁俾官武嘅朋友馬千里；夢琴因病去世；夢湘繼續寫作出書，最後同志強成為真正嘅戀人。

## 演員陣容
賴偉康

**賴偉康**，台灣媒體製作人，有台灣MV教父之稱，曾為多名歌手、藝人拍攝音樂錄影帶。出道超過20年，拍攝作品超過2000部，。合作過的明星有周杰倫、潘瑋柏、蔡依林等。

## 感情生活
佢曾經同女藝人郭怡伶拍拖，但3個月就宣佈分手。

## 參考來源
花癲大少

《**花癲大少**》係喺1965年嘅一部粵語喜劇，由陳焯生執導，新馬仔、南紅主演。

## 情節
花國偉係一個不務正業、花天酒地嘅酒樓太子爺。有一日，佢遇見謝玉霞，一見鍾情，於是求佢老豆俾佢打理酒樓，借意親近玉霞，終打俾佢追到玉霞。點知國偉婚後故態復萌，於是玉霞諗計呃咗國偉啲錢想保住花家嘅產業。國偉冇哂錢之後決定發奮做人，最後都得到玉霞原諒。

## 演員陣容
一家親

《**一家親**》係喺1965年嘅一部粵語喜劇，由莫康時執導，新馬仔、南紅主演。

## 情節
張婉薇同關德文係由佢哋老豆安排婚事，但係兩個都唔想盲婚啞嫁，所以唔想見面。其後婉薇同德文又意外相遇，重一見鍾情添，但係又唔知對方身分，於是各自搵好友王玉玲同李斌扮自己去相睇，故事就係咁發展落去。

## 花絮
*	片中睇到當年物價：牛肉炒麵 $1.6，咖啡屋二人下午餐 $4.2。
*	其中有一幕喺火車上拍攝，非常珍貴。

## 演員陣容
金髮妹同三隻熊

《**金髮同三隻熊**》（），又或者譯做《**金髮姑娘同三隻熊**》，係一個源自 19 世紀英格蘭嘅童話故事，顧名思義講到一個金頭髮嘅細路女同埋三隻熊。

個故仔好短好簡單，但係就好出名，而且仲有咁上下文化影響力：有唔少創作品都有由呢個故仔嗰度取材，而且廿一世紀初嘅英文當中仲有幾隻字詞係嚟自呢個故仔嘅。

## 情節
好耐好耐以前有三隻熊。佢哋係一家三口－熊爸爸、熊媽媽同熊仔。佢哋住喺森林入面嘅一間屋。有一日，佢哋煲咗啲好靚嘅餬做早餐，不過啲餬熱得滯，所以佢哋就將啲餬分做三碗，然後走咗去散步，諗住畀啲餬慢慢攤凍佢。

正當三隻熊去咗散步嗰陣，有個叫做**金髮**（Goldilocks）嘅細路女捉蝴蝶路過。金髮妹係個好冇家教嘅女仔。佢見到熊家嗰間屋，問都唔問就開門走入去。佢望到檯上面三碗餬好似好好食噉，就想擅自攞嚟食。
:首先佢試咗吓熊爸爸嗰碗。「嗯，太熱喇。」
:然後佢試咗吓熊媽媽嗰碗。「嗯，太凍喇。」
:最後佢試吓熊囝仔嗰碗。「嗯，啱啱好。」（Just right）
於是金髮妹就坐低食熊囝仔嗰碗餬，食到一乾二淨。佢食食吓就開始覺攰，想搵張櫈坐低唞吓。
:首先佢試咗吓熊爸爸張櫈。「嗯，太硬喇。」
:然後佢試咗吓熊媽媽張櫈。「嗯，太軟喇。」
:最後佢試吓熊囝仔張櫈。「嗯，啱啱好。」
於是金髮妹就喺熊囝仔張櫈度坐低，仲坐爛咗張櫈。佢唞唞吓仲瞌眼睏，所以佢就走入睡房，想搵張床。
:首先佢試咗吓熊爸爸張床。「嗯，頭嗰邊太高喇。」
:然後佢試咗吓熊媽媽張床。「嗯，腳嗰邊太高喇。」
:最後佢試吓熊囝仔張床。「嗯，啱啱好。」
於是金髮妹就喺熊囝仔張床度睏覺，仲睏得好淰。

過咗冇幾耐，三隻熊散完步返到屋企。
:「有人入咗我哋間屋！」
:「有人食過我哋啲餬！」
:「有人整爛咗我張櫈！」
三隻熊跟住就喺睡房度發現咗睏緊嘅金髮妹。佢哋嬲起上嚟，就大聲噉咆哮。金髮妹醒咗見到三隻熊喺度大發雷霆，嚇到有咁快得咁快跑。

自此之後，三隻熊就再冇見過金髮妹。故仔完。

故仔嘅原始版本講嘅係一個肉酸嘅老女人，趁三隻擬人化寡佬熊唔喺屋企嘅時候，入咗佢地森林間屋，老女人食啲糊，坐爛張櫈，上床瞓着。當熊人返嚟見到，佢醒咗，跳出窗，再冇出現過。呢個版本有提到三隻寡佬熊嘥士唔同，大中細三隻。第二個版本用一個叫 Goldilocks 嘅後生金髮妹取代咗老女人，第三個就係到而家為止最出名嘅版本，用一家三口代替寡佬熊三人組－大熊變咗阿爸，中熊變咗阿媽，而細熊變咗囝仔。

## 影響

有唔少創作品都有由呢個故仔度取材，例子可以睇吓 2022 年嘅電腦動畫奇幻片《無敵貓劍俠：8+1 條命》或者係 DC 漫畫《Fables》呀噉。

《金髮妹同三隻熊》呢個故仔 **just right**（**啱啱好**）嗰句嘢好出名。呢句嘢仲有畀科學界攞嚟幫啲概念改名：有好多科學領域都有講到

呢個諗頭，例如天文學上就有講到可住帶嘅概念，提到一粒行星如果要有生命，佢唔可以離佢粒恆星太遠（太遠就會凍得滯），但又唔可以離佢粒恆星太近（太近就會熱得滯）－粒行星同佢粒恆星之間嘅距離要**啱啱好**。而喺廿一世紀英文入面，
*可住帶有陣時會畀人嗌做 **Goldilocks Zone** ：
*:金星：表面閒閒哋攝氏幾百度－「離太陽近得滯，太熱喇。」
*:土星：表面閒閒哋攝氏零下百幾度－「離太陽遠得滯，太凍喇。」
*:地球：「啱啱好。」
*「啲變數嘅數值要啱啱好」呢個諗頭畀人改咗個名，叫金髮妹原則（The Goldilocks principle）。

## 睇埋
*小紅帽

## 註釋

## 攷

## 拎

*Goldilocks and the Three Bears. *American Literature* ，《金髮妹同三隻熊》英文版。
*Literature / Goldilocks ，TV Tropes 呢頁講《金髮妹同三隻熊》。
阿晶 (澳門)

**阿晶**（中文真名：**劉靜儀**；葡文真名：**Lao Cheng I**；英文花名：Jane；），做過澳門演藝公司微辣嘅藝人經理人，期間多次為其客串演出，後來改為做獨立KOL，亦喺網上賣過晶石，仲可能係間咖啡廳嘅老細（之一）。阿晶似乎係抑鬱症（等）長年病患者，其死於燒炭自殺嘅消息轟動港澳等地，傳媒傍網民紛紛議論微辣整體傍多個其他（前）成員（組別一：林茂發、張詠儀；組別二：鄭嘉豪、陸志豪、雷苡丞、葉佩男、葉思男、盧志榮）有無份間接害死渠。

## 波瀾
阿晶2017年加入微辣，喺2021年退出，轉做KOL，2023年先後疑似食安眠藥自殺失敗及證實燒炭自殺成功；大批網民將其死亡歸咎微辣（整體或若干其他（前）成員）。由阿晶傍微辣各（前）成員於社交媒體發佈嘅嘢可見，阿晶於微辣在職時同老細兼藝員之一加蔥（林茂發）成為情侶，並懷上其骨肉，不過被對方遊說或威迫到去徂墮胎，似乎因此患上抑鬱症，再跟著加蔥向阿晶表示係不婚主義者，最後分手，時為2021年，阿晶過徂無幾耐離職做獨立KOL，期間該情緒病持續，不過後來加蔥向阿晶嘅（前）朋友兼（前）同事儀仔（張詠儀）求婚並獲答應，兩者又喺網上擺出唔少顯示彼此恩愛幸福嘅片傍相，部份儀仔模仿阿晶嘅作品被若干分析指包含對渠誅心嘅用意，阿晶同加蔥曾經喺網上就感情傷害（包括墮胎原因及分手理由）之事嘅隔空對質，亦令加蔥品格備受外界批評，微辣嘅形象似乎亦因此受損。

除此以外，有其他微辣（前）成員亦似乎同阿晶有衝突（有尐話阿晶搶徂其他人嘅代言或廣告等工作機會，阿晶否認），其中卡特、六毫子、阿丞、佩男、思男傍煮詞人加徂喊樣特效，喺社交網站接連展示嘅幾張大頭相，更被唔少人視為渠等集體職場欺凌傍網絡欺凌阿晶嘅公開證據；阿晶嘅遺言式埃豬帖聲稱微辣有人打過電話畀渠，話公司已經整好徂尐對渠不利嘅片傍歌，以此威脅自己停止對外申冤，嚇到渠向上述六人分別道歉，再後來仲準備徂份（唔知乜嘢）聲明書，要渠簽字，而爾連串事件令其情緒病惡化；微辣於渠死後發佈嘅公告，就否認自己有恐嚇過渠。

有個名為“糖水舖”嘅抖音戶口，疑似由阿晶老母操作，由2023年8月4號開始陸續發佈為阿晶喊冤傍聲討加蔥嘅內容，其中包括一批之前未曾公開，阿晶幼年至成年嘅相，另有啲字句似乎顯示渠有（自殺）變鬼為其報仇之念頭，令唔少網民擔心。面書群組“澳門高登起底組”等有轉載上述內容，後來油管頻道“日更頻道PLUS”似乎聯絡到渠兼向外界報平安。除此以外，面書網名為“Max Wong”嘅疑似阿晶表哥由2021年10月25號或稍早起，亦同林茂發就阿晶係唔係被對方哄騙或逼迫墮胎一事數次喺互聯網隔空互鬧。

於2023年8月3號起，直選議員高天賜傍梁鴻細先後喺立法會提起上述事件，並談及應付職場欺凌嘅對策。

## 參考

## 社媒
*阿晶領英：https://mo.linkedin.com/in/阿晶-jane-lao-052a60259https://mo.linkedin.com/in/jane-lao-b939a4b3
*阿晶埃豬：https://instagram.com/laochengi
*阿晶面書：https://www.facebook.com/Jane.SHE
*阿晶表哥埃豬：https://instagram.com/maxwong1025
*阿晶表哥面書：https://www.facebook.com/maxsywong1025
*阿晶老母面書：https://www.facebook.com/muifat.iaohttps://www.facebook.com/hua.hua.261123
*阿晶老母抖音：https://www.douyin.com/user/MS4wLjABAAAAuuusg2xSjXpbXAq0ox7oU2SneD5YLKfXxZ4hNeP23qAjP4WhWACHPb3fzyKOKd0c
*阿晶老母小紅書：https://www.xiaohongshu.com/user/profile/64e06ef00000000001010295
*853 Crystalshop埃豬：https://instagram.com/jane_crystalllll
*+82 Espresso Bar面書：https://www.facebook.com/82espressobar
越式洗頭

**越式洗頭**，或者叫做**越式洗髮**，係一種來自越南嘅全面美容服務，當中細節項目可以包括全身按摩、洗腳、去角質、刮鬍子、掏耳、敷臉等。最初，越式洗髮係針對男客設計，男士可以喺一次服務中，同時完成洗頭、修鬍鬚、修眉、剪指甲同埋按摩等服務，呢啲內容係我哋香港人所稱嘅「越式洗髮」。後來，亦有唔少女性客人鍾意呢類服務，於是逐漸有商家開設專門針對女性嘅洗髮店，提供一條龍美容保養服務。

其中嘅細節項目可以包括全身按摩、臉部護理等等，部份較大規模嘅越式洗髮店仲會提供其他附加服務，例如：做臉、敷臉、清粉刺、耳燭、洗腳、去角質、刮鬍子、修剪指甲、掏耳、眼部薰蒸、刮痧、熱石按摩、修眉等。越式洗髮嘅時間大約係60至120分鐘。

由2023年開始，越式洗頭喺台灣越來越普及，唔同嘅縣市都開咗好多新店，越式洗頭嘅價格大約由台幣1,000至3,000元唔等，唔同地方價格會有所浮動。

好多越式洗頭服務中，如果包括臉部護理，芳療師會協助客人卸妝洗臉，再進行按摩同保養。

自2023年起，越式洗頭喺台灣日漸普遍，並得到一啲台灣媒體嘅關注。

## 參考
呂美玲

**呂美玲**（）係台灣政治人物，基隆市議員，曾經係中國國民黨成員，2023年7月退黨。

## 經歷

* 基隆市議員
* 立法院國會助理（基隆港）
* 參政會網站執行長 
* 基隆女中校友會理事長
* 基隆市素食推廣促進會理事長
* 基隆市港都姊妹協會理事長
* 基隆市克拉術委員會主委

## 參選紀錄

## 爭議
喺2023年7月，佢為咗祥豐彈藥庫遷移嘅議題，同當地一名市民唇槍舌戰，甚至對於主張保留以防中共武力犯台嘅民眾直嗆「那是你討打」，又話如果台灣不保護基隆，就要找中國嚟照顧，引發輿論譁然同批評。

國民黨中央之後話，呂美玲嘅講話唔係國民黨嘅立場，佢嘅相關言行嚴重違反咗國民黨嘅黨章同政綱精神，而且仲損害咗國民黨嘅名聲。佢哋會請呢個地方黨部去了解同查處。

## 參考
ZEBRA 電池

**ZEBRA 電池**係種叉得電熔鹽電池，基于成日用材料好似鎳金屬以及鹽之中嘅鈉同氯化物。 技術上稱之為**鈉–鎳–氯化物電池**（sodium–nickel–chloride battery），有時稱為**鈉–金屬–滷化物電池**（sodium–metal–halide）。而家通用嘅名由 **Ze**olite **B**attery **R**esearch **A**frica Project （沸石 電池 研究 南非 項目）整出嚟。

ZEBRA 電池操作要保持高溫，出於細細嚿散熱快，所以整到大大嚿先實用，適合用喺電網儲能，其次係電動車。ZEBRA 電池比起類似嘅鈉硫磺電池簡單、安全、；衰在佢嘅能量密度低啲，得 90 至 120 Wh/kg，而鈉硫電池去到 150 Wh/kg。喺類似嘅應用之下，ZEBRA、鈉硫電池嘅對手係出名啲嘅磷酸鐵鋰電池同鋰硫磺電池。

1980 年代以嚟，ZEBRA 嘅設計同發展斷斷續續，1990 年代喺 AERE Harwell 同 AEG 做咗好多研究。丹拿收購咗 AEG，同佳士拿合併之後，AEG 嘅 ZEBRA 部門賣咗出去。而 AERE Harwell 嘅開發部門就分拆成 Beta R&D，2011 年俾通用電氣（GE）收購。GE 試過用 **Durathon** 個名嚟推出**熔鈉-鎳-氯化物電池**嘅商業產品，2015年放棄，話因為市場需求而唔係技術問題。鈉–金屬–滷化物電池目前唯一生產商係 FZSoNick。

## 攷
招財貓

**招財貓**（；）係源自日本嘅一種裝飾，形態係向住人招手嘅貓。招財貓一般係白或者金等嘅顏色，形態係舉起其中一隻手上頭頂，做出向人招手噉嘅動作，具有「帶嚟財富」噉嘅意涵。

有關「貓可以招財」噉嘅諗法，早喺唐朝已經存在，例如《酉陽雜俎》就有「貓洗面過耳則客至」噉嘅講法，意思係話貓洗面洗到耳仔，就會有客人嚟。而喺廿一世紀初，招財貓喺西方國家嘅亞裔餐館或者聚集地當中好常見。

## 睇埋
*著長靴嘅貓，都係講有隻貓貓為人帶嚟財富。
西澳銀行

**西澳銀行**（**BankWest**）係一間總部喺澳洲西澳珀斯嘅銀行，之前叫做「Bank of Western Australia」。本來係屬於蘇格蘭哈里法克斯銀行旗下。不過喺2008年嘅時候被澳洲聯邦銀行收購咗。西澳銀行而家喺雪梨、墨爾本、布里斯本、阿地利同埋首都坎培拉都有分支機構。
2026年FIFA世界盃亞洲區外圍賽

**2026年FIFA世界盃亞洲區外圍賽**會係2023年10月12號至2025年11月18號期間進行，前兩圈同時係2027年亞足協亞洲盃外圍賽一部份。

## 賽程表

## 第一圈


## 第二圈
;概述

* 晉級第三圈和2027年亞足協亞洲盃決賽週
* 晉級2027年亞足協亞洲盃外圍賽第三圈

### A組

### B組

### C組

### D組

### E組

### F組

### G組

### H組

### I組

## 第三圈
### A組

### B組

### C組

## 第四圈
### A組

----

----

### B組

----

----

## 第五圈


;首回合

;次回合

## 參考
戲軌

***'（或寫***'）係同一部戲有關嘅嘢，由於喺粵文嘅用法有幾種以上。量辭係「部」或者「條」。

*橋段
*部戲條「」
*劇本
* 故仔線／劇情綫 - 故仔嘅發展嘅方向
*劇情、情節
*部戲宣傳海報、告白

## 攷
叻

****（**醒**），係粵文、廣東話裏頭嘅一個重要概念，講一個人嘅智力同行為表達上面，意思正面，用嚟讚人。男嘅叫「叻仔」，女嘅叫「叻女」。

廣東話嘅語景裏頭，叻人通常有成就、吃得開、瓣瓣掂，而對叻人嘅判斷在於佢嘅結果，唔在於佢嘅人品，亦即係冇價值判斷，冇話佢係好人定係壞人。 

### 喺華人社會，讚人叻可能純粹為咗[[討好]]嗰個人，唔係[[真心]]。

## 相若嘅概念
*聰明
*醒目
*IQ

## 攷
教學大綱

**教學大綱**（）係指一份文件，用嚟講解某個課程「要教乜」同埋「預期學生會學到乜」等嘅資訊。
幼兒話

（）係一種講嘢方式，指大人或者年紀大啲嘅細路同好細個（仲未好識講嘢）嘅細路講嘢嗰陣用嘅講嘢方式。

## 睇埋
*第一語言習得
掃毒3：人在天涯

《**掃毒3：人在天涯**》（英文：**The White Storm 3: Heaven or Hell**），係2023年上畫嘅港產片，由古天樂、劉青雲、郭富城主演，邱禮濤執導。套戲係《掃毒》同《掃毒2天地對決》嘅續作，但同上兩輯故仔同角色都無關連。

## 出面網頁
*
中介語

（）係指一個人講嘢嗰時嘅特色，而呢啲特色係源自佢嘅 L1 嘅。

## 睇埋
*借詞
*第二語言學習
失衡凶間之惡念之最

《**失衡凶間之惡念之最**》（英文：**Tales from the Occult：Ultimate Malevolence**），係2023年上畫嘅港產片，《失衡凶間》同《失衡凶間之罪與殺》續作，由另外3個單元故仔《要命的溫柔》、《逃殺》、《死亡回憶》組成，由姜皓文、朱栢謙、陳湛文、柯煒林、何穎璇、林千渟、盧慧敏、周祉君、吳鳳鳴、張凱娸、張滿源、黃錠江主演，李志毅、李巨源、黃炳耀執導。

因為同系列頭兩套作品票房同口碑都失利，到呢套作品喺香港公映嗰陣，得兩間九龍油尖旺區嘅戲院肯上。

## 角色一覽
### 要命的溫柔
*林千渟 飾 小木
*何穎璇 飾 阿花

### 逃殺
*姜皓文 飾 阿豪
*盧慧敏 飾 阿豪前妻

### 死亡回憶
*陳湛文 飾 亞譚
*柯煒林 飾 余仔

## 出面網頁
*
怨泊

《**怨泊**》（英文：**Onpaku**），係2023年上畫嘅港產片，由何超儀、周俊偉、高橋和也、白川和子主演，藤井秀剛執導。電影係用日本民宿做背景嘅恐怖片。

## 角色一覽
*何超儀 飾 Sarah
*周俊偉 飾 地產中介
*高橋和也 飾 民宿主人
*白川和子 飾 高級警司

## 出面網頁
*
暗殺風暴

《**暗殺風暴**》（英文：**Death Notice**），係2023年上畫嘅港產片，由古天樂、張智霖、吳鎮宇、胡杏兒、周秀娜主演，邱禮濤執導。電影改編自中國大陸作家周浩暉嘅小說《死亡通知單之暗黑者》。電影喺2018年拍落，到2023年先至安排上畫。

## 出面網頁
*
語言石化

**語言石化**（）喺學語言上係指啲學 L2 嘅人往往會犯啲錯誤，而且去到咁上下啲錯誤就「石化咗」唔再有自發嘅改進。
社會融入

**社會融入**（）係指新住民同少數族羣融入當地社會結構嘅過程。

## 睇埋
*第二語言學習
再會了

《**再會了**》係香港歌手劉德華喺1990年12月19日發行嘅粵語專輯。

## 曲目

## 獲得獎項
* 十大勁歌金曲 - 再會了

## 出面網頁
* 《再会了》试听
鈉硫磺電池

**鈉硫磺電池**或**熔融鈉硫電池**（**sodium sulfur battery**）係種使用液態鈉同液態硫磺做電極嘅鹽熔電池。 呢類型嘅電池有同鋰離子電池相似嘅能量密度，並且由又而無毒嘅材料製成。不過，由於要喺 300 至 350°C 之間運作，鈉同多硫化鈉勁揦、腐蝕性高、反應性強。所以適用喺固定嘅儲能應用，電車就唔係好啱。即使成本低，因為安全度同耐用度低，平均叉電得一千次左右，呢隻電池喺商業上唔算成功。

## 攷
The Wheels on the Bus

**The Wheels on the Bus**（《巴士上嘅車轆》）係首美國民歌，由蔚娜曉司（Verna Hills，1898-1990）創作。 已知最早出版嘅歌詞係 1937 年 12 月號嘅 *American Childhood*《美國童年》，原名叫 ***The Bus***（《巴士》），原本首歌嘅詞係「The Wheels *of* the bus」（巴士*嘅*車轆），唔係而家嘅「The Wheels *on* the bus」（巴士*上嘅*車轆），每節嘅結尾嗰句都同之前嘅內容有，而唔係而家每節結尾都係嗰句「all through the town」（有啲版本「all day long」）。

呢首歌喺英國，美國，澳洲，加拿大，瑞典，意大利，丹麥，荷蘭，巴西，香港都係流行嘅兒歌。因為節奏重複，首歌易記易唱。類似嘅歌有 *99 Bottles of Beer* （《九十九樽啤酒》），同首歌承傳傳統英國歌 《Here We Go Around the Mulberry Bush》 嘅風格。

## 歌
{ \key g \major \time 4/4 \partial 8 d'8 | g'8 g'16 g' g'8 b' d* b' g'4 | a'8 a' a'4 fis'8 e' d'8. d'16 | g'8 g'16 g' g'8 b' d* b' g'4 | a' d'8. d'16 g'4. | \bar "|." } \addlyrics { The wheels on the bus go round and round, round and round, round and round. The wheels on the bus go round and round, All through the town. }

## 辭
1. The wheels on the bus go round and round
Round and round
Round and round
The wheels on the bus go round and round
All through the town

2. The wipers on the bus go, "Swish, swish, swish"
"Swish, swish, swish"
"Swish, swish, swish"
The wipers on the bus go, "Swish, swish, swish"
All through the town

3. The driver on the bus goes, "Move on back"
"Move on back"
"Move on back"
The driver on the bus goes, "Move on back"
All through the town

4. The people on the bus go up and down
Up and down
Up and down
The people on the bus go up and down
All through the town

5. The horn on the bus goes, "Beep, beep, beep"
"Beep, beep, beep"
"Beep, beep, beep"
The horn on the bus goes, "Beep, beep, beep"
All through the town

6. The baby on the bus goes, "Wah, Wah, Wah"
"Wah, wah, wah"
"Wah, Wah, Wah"
The baby on the bus goes, "Wah, 
Wah, Wah"
All through the town

7. The mommies on the bus go, "Shh, shh, shh"
"Shh, shh, shh"
"Shh, shh, shh"
The daddies on the bus go, "Shh, shh, shh"
All through the town

## 粵語版
因為首歌好熱門，喺港澳地區都有人填咗粵語嘅詞。好似《齊坐上架汽車》同《巴士的大轆》。《齊坐上架汽車》開頭係「齊坐上架汽車，整天轉，圈又圓，整天轉」，歌詞創作成分多一啲，同原本歌詞意思差咗一截。《巴士的大轆》開頭係「巴士的大碌轉又轉，轉又轉」，歌詞比較跟原本歌詞，不過有歪音。

## 攷
鹽熔電池

**鹽熔電池**，**熔鹽電池**（**molten salt battery**，亦叫**熱電池**）係一類用熔化咗嘅鹽做電解質嘅化學電池。其能量密度同功率密度都高。傳統嘅一次過唔叉得嗰款鹽熔電池，存放喺室溫之下，裏面嘅成分保持固體狀態，可以擺喺度好耐，都冇問題，一經加熱就用得。叉得電液態嘅鹽熔電池用嚟做工業後備電源、畀某啲電動汽車、同埋做電網儲能。

## 種
*ZEBRA 電池
*鈉硫磺電池

## 攷
鈉離子電池

**鈉離子電池**（**Sodium-ion battery**，**SIB** 或 **Na<sup>+</sup> battery**，**NIB**）係種使用鈉離子（Na+）做其充電載躰嘅化學充電池。某啲情況之下，其工作原理以及電池結構同鋰離子電池（LIB）相似，以鈉為正極材料，取代鋰，皆因鋰同鈉係元素周期表之中，屬於同一組，佢哋有相似嘅化學特性。

學界同商界喺 2010 年代同 2020 年代對 SIB 產生大興趣，主要係鋰離子電池所需材料成本高，對環境影響大，地理分佈唔旬。鋰、鈷、銅同鎳呢啲係 LIB 必要嘅料 ，SIB 唔用。鈉離子電池好在，鈉四圍都係，藏量豐富，可以好容易地由海水之中提煉出嚟；衰在能量密度低啲，同充電放電次數低啲，即冇咁耐用。

用鈉離子電池嘅電動車重未商業化。不過，全球最大嘅電池製造寧德時代（CATL) 話喺 2022 年開始大規模生產 SIB。 2023 年 2 月，中國海納電池科技有限公司第一次將 140 Wh/kg 嘅鈉離子電池放入電動車測試。儲能製造商 Pylontech 獲得德國萊茵 TÜV 頒發首個鈉離子電池證書。Natron Energy 同 Faradion 亦話會將 SIB 商業化生產。

## 攷
復仇戇狗聯盟

《**復仇戇狗聯盟**》（***Strays***）係套2023年嘅美國喜劇電影，由祖斯格林鮑姆執導，韋法路、占美霍士、韋福特、艾娜菲舒亞主演。
異特龍

**異特龍**即係**異特龍屬**（**Allosaurus**），係蜥臀目異特龍科嘅一個屬嘅恐龍。

異特龍有4個品種：
***脆弱異特龍**（***Allosaurus fragilis***）
***歐洲異特龍**（***Allosaurus europaeus***）
***詹氏異特龍**（***Allosaurus jimmadseni***）
***巨異特龍**（***Allosaurus maximus***）
尋根女團

《**尋根女團**》（***Joy Ride***）係套2023年嘅美國喜劇電影，由林愛黛執導，艾絲莉朴、史蒂芬妮許、舒莉哥拿、莎賓娜吳主演。
甲龍

**甲龍**即係**甲龍屬**（**Ankylosaurus**），係鳥臀目甲龍科嘅一個屬嘅恐龍，得1個品種：**大面甲龍**（***Ankylosaurus magniventris***）。
迷惑龍

**迷惑龍**即係**迷惑龍屬**（**Apatosaurus**），係龍盤目梁龍科嘅一個屬嘅恐龍，有2個品種：**埃阿斯迷惑龍**（***Apatosaurus ajax***）同**路氏迷惑龍**（***Apatosaurus louisae***）。
阿達馬巴羅

**阿達馬巴羅**（）係當今甘比亞總統，由2017年做到而家。
## 出面網頁

類:元首人物
類:甘比亞
阿卜杜勒阿齊茲

**阿卜杜勒阿齊茲**（）係毛里塔尼亞總統，由2009年做到2019年。
## 出面網頁

類:元首人物
類:毛里塔尼亞
西里塞納

**西里塞納**（）曾經係斯里蘭卡總統，由2015年做到2019年。
## 出面網頁

類:總統
類:斯里蘭卡人
馬蘇姆

**馬蘇姆**（）曾經係伊拉克總統，由2014年做到2018年。
## 出面網頁

類:元首人物
類:伊拉克人
伊澤特貝戈維奇

**伊澤特貝戈維奇**（**Bakir Izetbegović**，）係波斯尼亞黑塞哥維那輪任國家主席，2012年、2014年、2016年同2018年做過四次。
## 出面網頁

類:波斯尼亞人
法耶茲薩拉傑

**法耶茲薩拉傑**（）曾經係利比亞國家主席，由2016年做到2021年。
## 出面網頁

類:元首人物
類:利比亞人
類:畫則師
達尼洛梅迪納

**達尼洛梅迪納**（）係多明尼加總統，由2012年做到2020年。
## 出面網頁

類:多明尼加總統
佐治孔羅特

**佐治孔羅特**（）係斐濟總統，由2015年做到2021年。
## 出面網頁

類:元首人物
類:斐濟
盧思位

**盧思位**（）係一位中國好出名嘅人權律師，嚟自四川省。佢曾經有份搞過好多單同政治異見人士有關嘅敏感案件，亦都因為咁而出咗名。佢有參與嘅案件包括：六四酒案、成都「四君子」案、12港人案、同埋唔同嘅「煽動顛覆國家政權案」，例如余文生、王藏、覃永沛、同陳家鴻等等。後嚟，佢因為律師工作嘅關係，畀政府吊銷咗佢嘅律師證同埋嚴密咁監控住佢。

## 歷史
### 律師工作
2020年6月，余文生律師因為煽動顛覆國家政權罪成，畀徐州市嘅中級法院判咗四年監。盧思位律師作為二審嘅辯護人，有份參與辯護嘅工作，而佢亦都有同北京律師藺其磊合作。

2020年8月，有12位香港社運人士畀深圳公安扣押喺鹽田嘅看守所度，盧思位曾經探過佢哋，跟住幫佢哋提供法律援助。喺2021年年頭，四川省嘅司法廳以盧思位違反咗職業操守、同埋喺網上發表言論「對社會產生負面影響」做理由，吊銷咗佢嘅律師執照。盧思位喺12港人案入面做咗喬映瑜嘅辯護人，跟住亦都寫咗篇文叫《關於8.23偷渡案家屬關心嘅幾個問題》，而佢曾經好幾次去過深圳鹽田區嘅看守所度要求會見，不過冇結果。

盧思位係廣西律師覃永沛涉嫌煽動顛覆國家政權案嘅辯護人之一，另一位辯護人係貴州律師李貴生。
	
盧思位律師係雲南異見詩人王藏嘅辯護人，另一位辯護人係北京律師張磊。

### 政治壓迫
2017年，盧思位發起公民聯署，呼籲全國人民代表大會成立特別調查委員會，對於「709」系列案件係咪有發生酷刑（例如強迫食藥）嚟做獨立調查。佢建議調查委員會嘅人員，應該當包括律師同埋公民嘅代表，跟住會公開咁調查同埋發表結論。喺2019年12月26號，廈門聚會案發生咗之後，盧思位畀人傳喚同埋威脅，跟住之後唔畀佢出境。

2020年4月24號，盧思位因為搞過廣西律師陳家鴻嘅「煽動顛覆國家政權案」，畀四川嘅司法部門同埋律師協會打壓同處分。

2020年11月3號，成都市青羊區嘅司法局對盧思位律師代理嘅所有案件材料做檢查。

2021年1月4號，四川省司法廳對盧思位開出「行政處罰案件當事人聽證權利告知書」，吊銷盧律師嘅律師執業證。這個係2021年政府對維權律師開出嘅第一張罰單。這份文件嘅標號題係「川司罰告字[2021]第1號」，而入面提到要吊銷個律師執業證嘅理由係因為盧生「在互聯網上多次發表不當言論，時間跨度長，發文數量多，嚴重損害律師行業形象，造成惡劣社會影響」。

2023年7月28號，盧思位原本打算喺泰國搭航班去美國同屋企人團聚，不過喺老撾永珍準備上去泰國嘅火車嘅時候，畀當地嘅差佬拉咗，準備畀老撾嘅政府遣返中國。7月31號，盧思位喺美國洛杉磯嘅太太張春曉發出咗緊急呼籲，要求老撾政府遵守《聯合國禁止酷刑公約》，同時亦都向國際社會求救。到8月1號，全球有68個人權組織都發出咗緊急嘅聯合聲明，要求寮國唔好遣返盧思位。

到2023年9月中，寮國照樣將盧思位遣返返中國，跟住之後押咗喺成都新都嘅看守所，到10月27號攞到保候審，離開咗看守所。喺2024年10月10號下晝，佢再一次畀成都市成華區嘅檢察院以偷越國境嘅罪名嚟告同埋拉佢，跟住同一日再送咗返去成都市嘅看守所度羈押。

## 出面網站

* 

## 腳註

## 參考
栗潛心

**栗潛心**，中國政治人物，建銀國際董事長，前全國人大委員長栗戰書嘅女兒。

## 事件

* 2017年7月19號，《南華早報》突然刊文暗示栗戰書女兒女婿斂財，但一日後就撤回報導，仲刊登澄清啟事。
* 2023年7月28號，香港政府宣佈委任佢做太平紳士。

## 參考
月光

**月光**（）係指「月亮發出嚟嘅光」，不過現代嘅科學理論指出，其實月亮係唔識自己發光嘅，所謂嘅月光其實係反射緊太陽發出嚟嘅光。
2026年FIFA世界盃外圍賽

**2026年FIFA世界盃外圍賽**係決定2026年FIFA世界盃決賽週參賽嘅48個席位。

## 晉級隊伍



## 各大洲外圍賽
### 亞洲區

#### 第三圈
;A組

;B組

;C組

#### 第四圈
;A組

;B組

#### 第五圈

### 非洲區

#### 分組賽
;A組

;B組

;C組

;D組

;E組

;F組

;G組

;H組

;I組

;小組第二名

#### 附加賽

### 中北美洲及加勒比海區

;A組

;B組

;C組

;小組第二名

### 南美洲區

### 大洋洲區

;最終結果

### 歐洲區

#### 分組賽
;A組

;B組

;C組

;D組

;E組

;F組

;G組

;H組

;I組

;J組

;K組

;L組

#### 附加賽
;路徑A

;路徑B

;路徑C

;路徑D

### 洲際附加賽

;路徑1

;路徑2

## 參考
2026年FIFA世界盃非洲區外圍賽

**2026年FIFA世界盃非洲區外圍賽**會係2023年11月13號至2025年11月18號期間進行。

## 賽程表

## 分組賽
### A組

### B組

### C組

### D組

### E組

### F組

### G組

### H組

### I組

### 小組第二名

## 附加賽


;摘要


### 準決賽

----

### 決賽

## 參考
梁德忠

**梁德忠**（；）係香港舞蹈員同跳舞老師，2018年參加ViuTV《全民造星》入圍40強後止步，2019年再參加《全民造星II》攞到第9名。
## 演出
### 電視節目（ViuTV）
*2016年：《脫獨工程》約會對象
*2018年：《Good Night Show 全民造星》參賽者
*2019年：《全民造星II》參賽者
*2020年：《ERROR自救TV》第1集嘉賓
*2021年：《囝囝女女730》第37集嘉賓
### 電視劇（ViuTV）
*2021年：《太平紋身店》 飾 龍吐珠
### 電視劇（無綫電視）
*2017年：《賭城群英會》 飾 夜總會場所舞者（第24-26集）

## 出面網頁
*
*
胡學軒

**胡學軒**（，）係香港男歌手，2021年正式出道。佢2019年參加ViuTV《全民造星II》入圍60強後止步。
## 演出
### 電視節目（ViuTV）
*2019年：《全民造星II》參賽者
## 出面網頁
*
*
*
黎啟峰

**黎啟峰**（；）係香港男歌手，2022年正式出道。佢2018年參加ViuTV《Good Night Show 全民造星》入圍99強後止步。
## 演出
### 電視節目（ViuTV）
*2018年：《Good Night Show 全民造星》參賽者
## 出面網頁
*
*
*
儀仔

**儀仔**（洋文**Katherine Cheong**、本名**張詠儀**、) 係（前）微辣職員兼藝人，嗰檔生意嘅（舊）老細之一加蔥（林茂發）今陣係渠嘅老公。儀仔（張詠儀）於其前朋友兼前同事阿晶（劉靜儀）自殺身亡後備受關注，被部份公眾批評有份（間接）迫死渠，其社交賬號亦湧現如此形容嘅咒駡留言；亦因為𠲖件事被紛紛叫做**殯儀仔**；事緣阿晶未婚恁懷咗加蔥骨肉後，被加蔥威迫或遊説到去咗墮胎，加蔥對阿晶表示係不婚主義者，不過飛咗阿晶之後張揚噉向儀仔求婚，兩人亦高調噉宣布儀仔肯首嘅結果，家蔥傍儀仔隨後喺網上陸續發佈嘅片、字、相嘅部份內容似乎有以嫌棄阿晶為題公開揶揄佢嘅意味，亦可能有網絡欺凌之效果。儀仔响二〇二三年十二月六號喺澳門正式嫁畀加蔥。

## 攷

## 呤
*儀仔嘅Facebook個人檔案
*儀仔嘅Instagram個人檔案
*儀仔嘅Threads個人檔案
*儀仔嘅YouTube頻道
管鋈

**管鋈**（；）係香港男演員，2016年開始參與廣告拍攝，2018年開始參與電影拍攝。佢2018年參加ViuTV《Good Night Show 全民造星》入圍20強後止步，同年佢參加《微博 X YES！大專學界校花校草選舉》入圍決賽十強，2021年參加香港開電視《無限傳奇新星歌唱大賽》攞亞軍。

## 演出
### 電影
*2018年：《一家大晒》 飾 Richard
*2021年：《殺出個黃昏》 飾 陳賓同學
*2023年：《電子靈》
*2023年：《別叫我賭神》 飾 少年阿瑞

### 電視節目（ViuTV）
*2018年：《Good Night Show 全民造星》參賽者
*2021年：《囝囝女女730》第159集嘉賓
*2024年：《選角》參賽者

### 電視劇（ViuTV）
*2025年：《光明大押》 飾 老人院陳護士

### 電視節目（港台電視）
*2020-2021年：《日常8點半》主持

## 出面網頁
*
*
*
梁瑞峰

**梁瑞峰**（；）係香港男歌手，2018年正式出道。佢2019年參加ViuTV《全民造星II》入圍40強後止步。
## 演出
### 電視節目（ViuTV）
*2019年：《全民造星II》參賽者
*2020年：《電競巨Sing Show》演出者
*2025年：《Chill Club X THE FIRST TAKE: THE STAGE OF VOICE》參賽者

## 出面網頁
*
*
徐嘉蔚

**徐嘉蔚**（；）係香港獨立唱作女歌手，2021年正式出道。佢2021年參加ViuTV《全民造星IV》入圍60強後止步。
## 演出
### 電視節目（ViuTV）
*2021年：《全民造星IV》參賽者
## 出面網頁
* 
* 
* 

類:基督教中國佈道會聖道迦南書院舊生
吟遊詩人

**吟遊詩人**（；參見）係源自蓋爾特人（現今蘇格蘭人、愛爾蘭人同威爾斯人嘅祖先）文化嘅概念。吟遊詩人係一種專業，專門講故仔、作曲同埋紀錄口傳歷史呀噉。喺古時嘅英倫等地，有錢有地位嘅人成日都會請吟遊詩人做呢啲嘢嚟紀錄佢哋嘅事跡。

## 睇埋
*民間故事同童話
*角色職業，喺廿一世紀初嘅奇幻視像遊戲當中，吟游詩人係一種常見嘅角色職業。
賣口乖

**賣口乖**（，亦叫**擦鞋**、***'），講好聽嘅說話去𠱁人，令到人好[[開心]]，而呢啲讚人嘅話，未必係眞嘅，亦可能有其他目的，令講嘅人得到[[好處]]、利益。

賣口乖同「[[擦鞋]]」分別在於賣口乖可以係冇惡意。

==阿諛奉承==
文雅啲嘅粵語叫***'或**阿諛奉承**。阿諛奉承一辭出於《醉醒石》 第八回：「他卻小器易盈，況且是個小人，在人前不過一味阿諛奉承。」

## 同意辭
賣口乖、落嘴頭、𠱁、阿諛奉承、奉承、托大腳、拍馬屁、戴高帽、刷鞋、擦鞋、討好、口甜舌滑、舐鞋底……

## 攷
大規模能量儲存

**大規模能量儲存**（**large-scale energy storage**，又叫**電網儲能**，**grid storage**）係用一方法去埋輸電網內嘅電能。當啲電多到用唔晒，價錢又嗰時，就埋佢。
2023年以色列司法改革

**2023年以色列司法改革**係一系列對司法制度同埋以色列權力制衡響2023年1月起嘅提議，喺2023年7月通過咗。呢項法案係對令最高法院嘅權力受限於政府。呢項法案由副總理兼司法部長Yariv Levin同埋以色列國會憲法法律及司法委員Simcha Rothman領導。

## 參考資料
曾偉明

**曾偉明**（，）原名**曾瑋明**，曾用藝名**阿Ming、明哥**，係香港一名演員，1978年出道，1979年加入無綫電視開始做劇集演員，1991年曾轉投亞洲電視，1999年再返嚟無綫電視，2004年同無綫電視約滿後冇再續約，再次加盟亞洲電視；一做到2012年走人。

## 演出

### 電視劇（[[ViuTV]]）
*2024年：《打天下2》 飾 龐敬秋
*2025年：《老是常出現》 飾 貓叔
2023年以色列司法改革抗議

由2023年頭開始，喺以色列一帶都有抗議活動，回應執政政府推行嘅司法改革。如果實行嘅話，個改革就會改變司法甄選委員會嘅權力去政府度；防止最高法院對基本法有效性嘅裁決；容許以色列議會去覆蓋最高法院嘅否決或者實行有關法律嘅權利；廢除「唔合理」嘅決定；將法律顧問由獨立團體重新介定做政治委任，而且冇約束力；同埋容許部長去否法最高法院喺政府行動嘅任何決定。

個改革由司法部長Yariv Levin提出，總理內塔尼亞胡同埋聯合政府嘅其它黨領袖喺後面撐，但就俾反對黨同埋大部份以色列民眾反對。個抗議自1月7號起就喺各城市進行。

## 參考資料
金髮妹原則

**金髮原則**（）係一個科學上嘅諗法。有好多科學領域都有講到變數嘅數值要啱啱好，唔好太高又唔好太低。

## 例子
呢個諗頭，例如天文學上就有講到可住帶嘅概念，提到一粒行星如果要有生命，佢唔可以離佢粒恆星太遠（太遠就會凍得滯），但又唔可以離佢粒恆星太近（太近就會熱得滯）－粒行星同佢粒恆星之間嘅距離要**啱啱好**。
*金星：表面閒閒哋攝氏幾百度－「離太陽近得滯，太熱喇。」
*土星：表面閒閒哋攝氏零下百幾度－「離太陽遠得滯，太凍喇。」
*地球：「啱啱好。」

## 起源

呢條原則個名嚟自童話故事《金髮妹同三隻熊》。

## 睇埋
*最佳化
*中庸之道
DOK-ING

**DOK-ING**係克羅地亞一間公司，1992年喺薩格勒布成立，生產電動汽車、無人駕駛多用途車輛同機械人系統。

## 出面網頁

* 

類:車公司

類:薩格勒布
美國舞男

《**美國舞男**》（***American Gigolo***）係一套1980年嘅美國犯罪電影，由做導演同埋編劇。主演係李察基爾、。

## 演員
* 李察基爾 飾演 Julian Kay
*  飾演 Michelle Stratton
*  飾演 Leon James
*  飾演 Joe Sunday探員
*  飾演 Mrs. Laudner
*  飾演 Mrs. Sloan

## 電視劇版
雙端佇列

**雙端列**（）係數據結構一種，具有佇列同堆疊性質嘅抽象數據類型。

雙端佇列入面啲數據可以從由兩邊嘅是但一邊彈出嚟。

## 操作
雙端佇列可以喺佇列是但一端**入隊**同**出隊**。此外，好多時仲會有個**𥄫吓**（Peek）操作，返某端嘅數據但唔將佢「脫隊」。

主流實現包括：

## 拎
* [[https://www.cplusplus.com/reference/deque/deque/ C++ deque](http://java.sun.com/javase/6/docs/api/java/util/Deque.htmlJava語言的Deque介面
*)
1 + 1 + 1 + 1 + ⋯

，又可以寫做\sum_{n=1}^{\infin} n^0，\sum_{n=1}^{\infin} 1^n 或者直接啲\sum_{n=1}^{\infin} 1，係一條發散級數，即係話佢對應嘅部份和數列唔能夠改斂去任何一個實數。\sum_{n=1}^{\infin} 1^n 可以睇做一條公比係1嘅幾何級數，同其他有理數公比（-1都除外）嘅幾何級數唔同，佢喺實數同任何p-進數入面都係發散嘅。喺擴展實數線入面，我哋可以寫

: \sum_{n=1}^{\infin} 1 = +\infty 

因為對應嘅部份和數列係單調無上界咁上升。

喺理論物理學嘅應用入面，每當見到嘅和嘅時候，都可以試吓將佢用zeta函數解析延拓嚟演繹。黎曼zeta函數係咁嘅：

: \zeta(s)=\sum_{n=1}^\infty\frac{1}{n^s}=\frac{1}{1-2^{1-s}}\sum_{n=1}^\infty \frac{(-1)^{n+1}}{n^s}\,.

呢兩條式喺 s=0 嘅時候都係無意思嘅，但係佢嘅解析延拓就可以：

: 
\zeta(s) = 2^s\pi^{s-1}\ \sin\left(\frac{\pi s}{2}\right)\ \Gamma(1-s)\ \zeta(1-s)
\!,

已知，用以上呢條式再套用極限s\to0就得到

: \zeta(0) = \frac{1}{\pi} \lim_{s \rightarrow 0} \ \sin\left(\frac{\pi s}{2}\right)\ \zeta(1-s) = \frac{1}{\pi} \lim_{s \rightarrow 0} \ \left( \frac{\pi s}{2} - \frac{\pi^3 s^3}{48} + ... \right)\ \left( -\frac{1}{s} + ... \right) = -\frac{1}{2}

用呢個角度睇，。

順帶一提，用同樣嘅方法但係代唔同嘅s值入去，可以搵到其他數列嘅和，例如ζ(-1)=1 + 2 + 3 + 4 + ⋯=–1/12，ζ(-2)=1 + 4 + 9 + ... = 0，通式係

:\zeta(-s)=\sum_{n=1}^\infty n^s=1^s + 2^s + 3^s + \ldots = -\frac{B_{s+1}}{s+1}

其中*B*k係伯努利數。

Emilio Elizalde引述過其他人對呢個級數嘅睇法：

## 睇埋

* Grandi級數
* 1 − 2 + 3 − 4 + · · ·
* 1 + 2 + 3 + 4 + · · ·
* 1 + 2 + 4 + 8 + · · ·
* 1 − 2 + 4 − 8 + ⋯
* 1 − 1 + 2 − 6 + 24 − 120 + · · ·
* 調和級數

## 參考資料

## 外部連結
*
新澤俊彥

**新澤俊彥**，日本東京出身，保育士出身，學生時期已經演唱做音樂，後尾唔做保育士，做咗唱作歌手，作詞家，作曲家，繪本作家，兒童文學作家。作品以藝名筆名**新沢としひこ**為名。佢有喺大學做講師，如神戶親和女子大學同中部學院大學做客座，有關保育，亦即幼兒教育。

一九七七年，日本改例，修改兒童福祉法，畀男人做保育士，首批中有佢份。當中有段時期，同為做過男保育士嘅中川宏貴合作，新澤作詞，中川作曲，見於月刊音樂廣場。然而其他同佢合作都有唔少，好似織田哲郎、工藤直子、長谷川義史。作品題材廣泛，有幾首歌編入日本教科書之中，尤其世界班細蚊仔、虹、再見我哋個幼稚園咁，幼稚園、保育園、小學都會唱。而且有唔少人翻唱佢作品。

## 攷
各國對中國威脅對應措施一覽

隨著香港反送中運動、中共大外宣、中共對維吾爾族種族滅絕等事件同因素，中國等全球唔少國家關係轉差，有啲國家認為中國對民主政治、人權、以致全球和平都係一種威脅，因而實施咗唔同類型嘅措施。呢度列出部分嘅措施，當中包括就中國製軟件限制、本土對應中共影響力滲透措施、聲援被北京打壓族群措施等。

## 對中國製軟件限制

## 本國對應中共影響力滲透措施

## 聲援被北京打壓族群措施

### 香港人
自香港反送中運動，以及北京未經諮詢或香港人同意強行訂立《港版國安法》，唔少國家都採取進一步措施支持香港人。眾多民主國家陣營成員當中，有評論認為多個英語系國家之間甚至出現搶奪來自香港人才同資金嘅競爭。不過，台灣政府就曾經嘗試限制當地香港人權利，並且喺審查香港人申請移民台灣嘅時候引起咗一啲爭議。

### 維吾爾人

## 相關回應
就抖音被全國唔少國家禁用，北京否認有使用用戶數據的意圖。另外對於美國聲援維吾爾人，北京政府亦一再否認種族滅絕嘅指控，又話美國做法影響正常國際貿易關係同秩序。

## 睇埋
*中國威脅論
## 參考來源
優先佇列

**優先列**（）係數據結構一種。

優先佇列入面嘅每個元素都掕住咗個**優先級**，**優先級**最高嘅元素最先處理；優先級相同嘅元素就係跟次序嚟處理，行先嘅就處理咗先。

## 操作
優先佇列需要支援以下呢啲操作：
*落優先級高嘅元素（insert_with_priority）
*郁手處理最高優先級嘅元素（pull_highest_priority_element）
*𥄫吓最高優先級嘅元素（peek）
陽信商業銀行

**陽信商業銀行**股份有限公司係臺灣一間商業銀行，簡稱陽信銀行，金融代號係108。佢原先係1957年10月2號創辦嘅「陽明山信用合作社」，到咗1997年4月28號獲准改制成銀行，同年9月1號正式更名為「陽信商業銀行股份有限公司」，係首批由信用合作社改制嘅商業銀行之一。現時董事長係民主進步黨政治人物陳勝宏。

中國國務院旗下南海控股已入股陽信銀行，持有3％股份。

## 睇埋

* 中國國企在台灣金融業投資

## 出面網頁

* 陽信商業銀行 

## 參考


類:臺灣嘅銀行
中國時報

《**中國時報**》係臺灣一份中文報紙，簡稱中時，1950年由傳媒人余紀忠創辦，而家董事長係王丰，社長係王綽中，總編輯係王銘義。

《中國時報》立場比較傾向支持中國大陸，被認為係親藍派嘅傳媒，同《自由時報》相反。

## 出面網頁
* 
* 
* 

類:臺灣中文報紙